18:26 / 16.02.2019 | jamshid | 2334\nАссалому алайкум! Узтозлар, яқиндан ибодатга кириб барча гунох ишларимдан астойдил Аллоҳимга тавбадаман ўзимни бутунлай яхши тарафга ўзгартирдим. Аллоҳим қалбимни очганига бехисоб шукр. саволим шуки кўпинча хурсанд бўлиб ибодатга кириб ёки хурсандчилик пайтда хаёлимга ичимдан бир нарсалар, олдинги қилиб қўйган хатоларимни эслатиб тушкунликка тушуравераман ёмон гумонлар келади. Жавобингиз учун олдиндан раҳмат.\n- Ва алайкум ассалом! Бу шайтоннинг васвасаси. Сиз астойдил тавба қилинг ва ҳаётингизни давом эттиринг. Гуноҳга тавба қилгандан кейин эсга тушса истиғфор айтиш керак. Астойдил тавба қилгандан кейин эзилавериш керакмас. Бу Аллоҳ таолонинг Ғаффор сифатини менсимасликка киради. Инсон чин дилдан бир бора тавба қилса, албатта Аллоҳ таоло унинг гуноҳини кечиради. Чунки Қуръони Карим ва ҳадис шарифларда, тавба қилувчининг гуноҳи кечирилиши ҳақида Аллоҳ таоло ва Расулуллоҳ соллаллоҳу алайҳи васаллам ваъда берганлар. Аллоҳ таоло ваъдасига хилоф қилувчи Зот эмас. Чин дилдан тавба қилгандан кейин гуноҳини эслаб эзилавериш Аллоҳ таолонинг “Ғаффор” яъни ўта мағфиратли эканлигини қадрламаслик бўлади. Сиз улуғ бир инсоннинг оёғини босиб олсангиз ва чин дилдан, самимий кечирим сўрасангиз, у киши кечиришини айтса, сиз яна қайта-қайта кечирим сўраверишингиз у кишининг ўта кечиримсиз, гиначи ва пасткашга чиқарган бўласиз. Қолаверса шайтон Одам алайҳиссаломга душман бўлди ва қиёматгача келадиган фарзандларидан қасос олишга қасам ичди.\nАллоҳ таоло “Сод” 82-83-оятларида марҳамат қилади :\nقَالَ فَبِعِزَّتِكَ لَأُغْوِيَنَّهُمْ أَجْمَعِينَ ۝ إِلَّا عِبَادَكَ مِنْهُمُ الْمُخْلَصِينَ ۝\nИблис Аллоҳ таолонинг иззати ила қасам ичиб, Одам болаларини қиёмат кунигача иғво қилишни қасд этди. Шу билан бирга, Аллоҳга ихлос қилган, Аллоҳ таоло танлаб олган бандаларга иғвоси таъсир қилмаслигини ҳам айтиб қўйди. Инсонни шайтоннинг иғвосидан сақловчи қалқон унинг Аллоҳга ихлос билан ибодат қилишидир. Аллоҳга ихлос билан ибодат қилмаганлар эса иблиснинг иғвосига учраши турган гап. Иблиснинг иғвосига учганларнинг оқибатини Аллоҳ таоло ўша пайтдаёқ эълон қилиб қўйган. ("Тафсири Ҳилол" китобидан).\nШайтоннинг табиати худди жирканч бир кишига сиз тарафингиздан бир хатолик ўтса, у ҳадеб сизни айбингизни юзингизга солиб, эзиб тушкунликка туширгани кабидир. Сиз бунга ҳеч парво қилманг. Валлоҳу аълам!\nТушиб қолган пул


САМАРҚАНДДА ИСЛОМ АБДУҒАНИЕВИЧ КАРИМОВ ҲАЙКАЛИ ОЧИЛДИ 03.09.2017 02:50\nВатанимиз мустақиллигининг 26 йиллиги кенг нишонланаётган шу кунларда Биринчи Президентимиз Ислом Абдуғаниевич Каримовнинг барҳаёт сиймоси ёд этилмоқда. 2017 йил 31 август куни пойтахтимизда мустақил Ўзбекистон давлатининг асосчиси, буюк давлат ва сиёсат арбоби Ислом Абдуғаниевич Каримовнинг улуғвор ҳайкали очилган эди. Шундай маросим 2 сентябрь куни Самарқанд шаҳрида бўлиб ўтди.\nЎзбекистон Республикаси Президенти Шавкат Миромонович Мирзиёев ушбу тадбирда иштирок этиш учун Самарқандга ташриф буюрди.\nДавлатимиз Раҳбари дастлаб Ислом Абдуғаниевич Каримов қабрини зиёрат қилди. Қуръон тиловат қилинди.\nСамарқанд рамзи бўлган Регистон майдони ёнидаги хиёбонда, Ислом Абдуғаниевич Каримов туғилиб ўсган хонадон яқинида Биринчи Президентимизга ҳайкал ўрнатилган. Бу ерга ҳукумат аъзолари, давлат ва жамоат ташкилотлари вакиллари, вилоят фаоллари, нуронийлар, ёшлар жам бўлди.\nМаросимда Ўзбекистон Республикаси Президенти Шавкат Миромонович Мирзиёев нутқ сўзлади.\nИслом Абдуғаниевич Каримов мамлакатимиз мустақиллиги ва янги давлатчилигининг асосчиси, буюк сиёсатчи, доно ислоҳотчи, тинчликпарвар ва халқпарвар давлат раҳбари сифатида халқимиз орасида, бутун дунёда катта ҳурмат қозонган эди.\nБиринчи Президентимизга хос бўлган букилмас ирода, ватанпарварлик, мардлик ва адолатпарварлик, самимийлик ва меҳрибонлик каби олижаноб фазилатлар барча учун ёрқин ибрат намунаси бўлиб қолди.\nИслом Абдуғаниевич Каримов Ўзбекистон манфаатини ҳамма нарсадан устун қўяр, унинг тараққиёти учун жонини ҳам аямасди.\nШавкат Миромонович Мирзиёев ва Биринчи Президентимизнинг турмуш ўртоғи Татьяна Каримова Ислом Каримов ҳайкалини очди. Буюк Йўлбошчимиз ҳайкали пойига гул қўйиб, унинг хотирасига ҳурмат бажо келтирди.\nДавлатимиз Раҳбарининг 2017 йил 25 январдаги “Ўзбекистон Республикасининг Биринчи Президенти Ислом Абдуғаниевич Каримовнинг хотирасини абадийлаштириш тўғрисида”ги қарорига мувофиқ Ислом Каримов сиймосини яратиш бўйича халқаро ижодий танловда ғолиб деб топилган ҳайкалларни мамлакатимиз пойтахти Тошкент шаҳрида, Ислом Абдуғаниевич Каримов туғилиб ўсган Самарқанд шаҳрида ва у киши биринчи раҳбар бўлиб ишлаган Қашқадарё вилоятининг Қарши шаҳрида ўрнатиш белгиланган эди.\nСамарқанд шаҳрида очилган ҳайкал элу юртимизнинг Ислом Абдуғаниевич Каримовга юксак ҳурмати ва меҳр-муҳаббатининг яна бир ифодаси бўлди.\nМаросимда “Нуроний” жамғармаси Самарқанд вилояти бўлими раиси, “Эл-юрт ҳурмати” ордени соҳиби Ҳ.Нормуродов, “Зарафшон” ва “Самаркандский вестник” газеталари бош муҳаррири Ф.Тошев, Самарқанд шаҳридаги 43-ихтисослашган мактаб директори Е.Компольшик, Ўзбекистон халқ шоири С.Саййид, Ўзбекистон давлат жаҳон тиллари университети талабаси, Зулфия номидаги Давлат мукофоти совриндори Д.Олимова, Биринчи Президентимизнинг турмуш ўртоғи Татьяна Каримова Ислом Абдуғаниевич Каримов билан боғлиқ хотираларини ёдга олди. Буюк Йўлбошчимизнинг турли синов ва қийинчиликларни мардонавор енгиб ўтгани, мамлакатимизни ҳар томонлама ривожлантириш, халқимиз тинчлиги ва осойишталигини кўз қорачиғидай асраб-авайлаш, турмуш шароитини янада яхшилаш йўлида тинимсиз меҳнат қилганини таъкидлади.\nБиринчи Президентимиз ҳайкали пойи гулларга бурканди.\nДавлатимиз Раҳбари Шавкат Миромонович Мирзиёев Ислом Абдуғаниевич Каримов туғилиб ўсган хонадонга ташриф буюрди. Қуръон тиловат қилиниб, элга эҳсон дастурхони ёзилди.


Марказий ва Жанубий Осиё: экологик таҳдидлар ва имкониятлар\nЎзбекистон 15-16 июль кунлари “Марказий ва Жанубий Осиё: минтақавий боғлиқлик. Таҳдидлар ва имкониятлар” мавзусидаги халқаро конференцияга мезмонлик қилди. Унда дунёнинг 44 давлатидан иккита олий ва юқори даражали делегация, 15 та парламент делегацияси, 37 та давлатнинг ташқи ишлар вазири, 180 дан ортиқ ишбилармон доира вакиллари иштирок этди.\nХалқаро анжуманда сўзга чиққан Ўзбекистон Республикаси Президенти Шавкат Мирзиёев томонидан минтақадаги таҳдидлар ва имкониятлар, барқарор ривожланиш бўйича 10 та асосий ташаббус илгари сурилди. Ушбу ташаббуслар ичида экология ва атроф-муҳит муҳофазасига, иқлим ўзгаришига мослашиш, минтақада “яшил” иқтисодиётни ривожлантириш, келгусида Орол денгизи қуриши каби муаммоларга йўл қўймаслик ҳамда БМТ билан ҳамкорликда ҳудудда озиқ-овқат хавфсизлигини таъминлашга доир масалаларга алоҳида эътибор қаратилди.\nБугун Марказий ва Жанубий Осиёда 2 млрд. аҳоли яшайди. Ушбу аҳолининг аксарият қисми арид ҳудудларда яшашини инобатга олган ҳолда авваломбор трансчегаравий сув объектларидан халқаро меъёрлар асосида самарали фойдаланиш, аҳолининг озиқ-овқат хавфсизлигини таъминлаш чораларини кўриш лозим бўлади.\nДавлат раҳбари форумдаги нутқида, жаҳон ҳамжамияти иқлим ўзгаришини инсоният олдида турган энг жиддий муаммолардан бири деб, тан олганлигини алоҳида таъкидлаб ўтдилар. Айтиш жоиз, бугунги кунда иқлим ўзгариши билан боғлиқ ўсиб бораётган глобал таҳдидларга комплекс жавоб қайтариш мақсадида минтақадаги аксарият давлатлар томонидан Париж Битими қабул қилинган. Янги келишувнинг асосий қирраларидан бири ривожланган давлатлар билан бир қаторда ривожланаётган давлатлар ҳам атмосфера ҳавосига турли зарарли ташланмалар миқдорини камайтириш мажбуриятини олиш белгилаб қўйилган.\nЗеро, экологик муаммолар ижтимоий-ғоявий ва ҳудудий чегара билмайди, уларнинг олдини олишда ягона самарали йўл дунё халқлари, барча миллат ва элатлар эътиборини табиат ва жамиятдаги номутаносиблик ҳамда унинг кун сайин кескинлашиб бораётганлигига қаратиш лозим.\nШу маънода, таъкидлаш жоизки, бугун Марказий ва Жанубий Осиё давлатларида саноатлаштиришнинг жадаллашиб бориши ва аҳоли сонининг кескин ортиб бориши ҳамда иқтисодиётнинг ресурсларга бўлган эҳтиёжини сезиларли даражада ошиши жараёнларида “яшил иқтисодиёт” принципларини ривожлантириш нафақат маълум бир давлатни, балки бутун минтақани барқарор ривожлантириш имкониятларини беради.\nЖаҳонда “яшил” технологияларни яратиш ва сотиш бозорларининг ҳар йили 30 фоизга ўсаётганлиги ва жаҳон ялпи ички маҳсулотига қўшаётган ҳиссаси йилига 6-7 фоизга қадар ортаётганлиги кузатилиши баробарида, мамлакатимизда экологик тоза асбоб-ускуналар бозорини ривожлантиришга ва рағбатлантиришга алоҳида эътибор қаратилмоқда. Келгусида минтақадаги барча давлатлар томонидан саноат корхоналарни “яшил” технологияларга ўтишини рағбатлантиришга қаратилган иқтисодий ва молиявий рағбатлар тизимининг жорий этилиши нафақат мамлакатлар иқтисодиётини, балки минтақада барқарор экологик муҳитни сақлаб қолиш имконини яратади.\nҚишлоқ хўжалигида агроинновацияларни татбиқ этиш соҳасига доир концепция ишлаб чиқиш, ресурс тежайдиган ва экологик тоза технологияларни кенг жорий этиш мақсадида “Яшил белбоғ” дастурини қабул қилиш бўйича билдирган таклифи диққатга сазовордир. Минтақада иқлим ўзгаришига қарши курашиш, яшил технологияларни жорий этиш масалалари илгари сурилди.\nМаълумки, бугунги кундаги долзарб масалалардан бири озиқ-овқат хавфсизлигини таъминлашдир. Яқин келажакда, яъни 2050 йилга бориб сайёрамиз аҳолиси сони 9,8 миллиардга етишини инобатга олсак, озиқ-овқат хавфсизлигини таъминлаш инсоният олдида турган ва ечимини кутаётган кескин муаммога айланиши ҳеч кимга сир эмас. Агар, рақамлар таҳлил қилинганда бугунги кунда сайёрамизда 2,5 млрд. гектар ер майдонларида қишлоқ хўжалиги маҳсулотлари етиштирилаётган бўлса, келгусида қарийиб 10 млрд. аҳолини истъемолини қондириш учун ҳосилдорликни 70 фоизга ошириш талаб этилади.\nБоз устига иқлим ўзгариши, чўлланиш ва қурғоқчиликнинг кўчайиши натижасида ҳар йили жуда катта майдонлар қишлоқ хўжалиги оборотидан чиқиб кетмоқда. Шу нуқтаи-назардан олиб қараганда давлатимиз раҳбарининг “ақлли” қишлоқ хўжалиги ва агроинновацияларни татбиқ этиш соҳасига доир концепцияни ишлаб чиқиш бўйича таклифи нақадар муҳимлиги яққол намоён бўлмоқда.\nБундан ташқари, Марказий Осиё сув ресурсларининг қарийб 90 фоизини қишлоқ хўжалигида фойдаланади. Ачинарлиси, айрим ҳудуд ва минтақаларда ҳали ҳамон суғоришнинг эскирган, самарсиз усулларидан фойдаланилмоқда. Ана шундай шароитда, аграр соҳада алоҳида маҳсулотларни етиштиришда замонавий, экологик тоза ресурс ва энергия тежовчи технологияларни жорий қилиш трансчегаравий сув ресурсларини халқаро меъёрлар асосида фойдаланишга имкон яратади. Бунда айрим давлатларнинг илғор тажрибаларини жалб этишни фаоллаштириш муҳим аҳамият касб этади.\nДавлатимиз раҳбари форумда яна бир бор аллақачон минтақавий доирадан чиқиб глобал тус олган Орол инқирози оқибатларини бартараф этиш учун барча ҳаракатларни бирлаштириш лозимлигига алоҳида эътибор қаратди. Бу борада БМТ шафелигида Оролбўйи минтақасида аниқ лойиҳаларни амалга ошириш учун кўп шериклик асосидаги траст фондининг ташкил этилиши юқори баҳоланди.\nДарҳақиқат сўнгги йилларда давлатимиз томонидан Оролбўйидаги экологик ва ижтимоий-иқтисодий барқарорликни таъминлаш, Орол денгизи қуришининг минтақа аҳолиси генофондига, биологик хилма-хиллигига, экологик тизимнинг бир бутунлига салбий таъсирини камайтириш борасида миқёси жиҳатдан улкан ишлар амалга оширилганлиги нафақат маҳаллий, балки хорижий экспертлар томонидан эътироф этилмоқда.\nЭътироф этиш жоизки, сўнги йилларда Орол денгизининг қуриган тубидаги 2 млн ер майдонида ўрмонлаштириш ишларининг хамда “яшил худудлар” ва “яшил белбоғ”ларнинг барпо этилиши нафақат Ўзбекистоннинг миллий манфаатлари, балки минтақа давлатлари манфаатлари учун хам хизмат қилишини унутмаслик керак.\nЎзбекистон Марказий ва Жанубий Осиёнинг улкан сайёҳлик салоҳиятини тўлиқ ишга солиш тарафдори. Минтақанинг барча давлатларида туризмнинг барча йўналишларини, хусусан зиёрат ва экотуризмни ривожлантириш имкониятлари мавжуд.\nБугунги кунда минтақада ўзига хос, ноёб, қимматли табиий объектларни ва мажмуаларни, ўсимлик ва ҳайвонларнинг ирсий фондини сақлаб қолиш мақсадида муҳофаза этиладиган табиий ҳудудлар тизимини яратиш бўйича комплекс чора-тадбирлар изчил амалга оширилмоқда. Мамлакатимизда ушбу ҳудудлар умумий майдонини кенгайтиришда давлатлараро муҳофаза этиладиган табиий ҳудудлар муҳим аҳамият касб этади. Шу сабабли қўшни давлатлар ҳамкорлигида давлатлараро муҳофаза этиладиган табиий ҳудудлар барпо этиш имкониятлари мавжуд.\nЮртбошимиз томонидан форумда илмий ва маданий-гуманитар алмашувларни кенгайтириш лозимлиги, Термизда ЮНЕСКО шафелигида “Марказий ва Жанубий Осиёнинг тарихий мероси” мавзусида халқаро форум ўтказиш таклифи берилди.\nУмуман мозийга назар ташласак, узоқ ўтмишдан муқаддас заминимизда яшаган улуғ аждодларимиз бундан кўп асрлар илгари ҳозирги замонавий илм-фанга пойдевор қўйиб, уни ривожлантиришга беқиёс ҳисса қўшишган. Зеро, ғарбда “Нур Шарқдан таралади” деган иборанинг пайдо бўлгани ҳам бежиз эмас, албатта. Буюк бобокалонларимиздан қолган илмий-маънавий мерос Шарқ уйғониш даврининг дурдоналари мақомида дунё аҳли томонидан ҳақли равишда тан олинган. Айниқса, Марказий Осиё ўрта асрлар илмий-маданий марказларидан бири сифатида бошқа минтақалардаги Ренессанс жараёнига ижобий таъсир кўрсатгани жаҳон илм-фанида ўз тасдиғини топган.\nДавлатимиз раҳбари томонидан форумда билдирилган таклифларни аниқ дастур ва лойиҳаларга айлантириш орқали амалга ошириш ҳамда мазкур форумни ҳар йили ўтказиш таклифи илгари сурилди. Мазкур таклифлар форум иштирокчилари томонидан тўлиқ қўллаб-қувватланди.\nХулоса қилиб айтганда, Президентимиз ташаббуси билан ташкил этилган юқори даражали халқаро конференция Марказий ва Жанубий Осиё халқлари тараққиёти ва тинчлиги учун муҳим таклиф ва мулоҳазалар ҳамда тажрибаларини конструктив муҳокама этиш ва ўзаро фикр алмашиш учун халқаро платформа вазифасини ўтайди.\nЎзбекистон Экологик партияси фракцияси аъзоси\nКўришлар сони: 88


Ҳеч қачон ухламайдиган сезги аъзоси\nКўпчилигимиз Қуръондаги Каҳф сурасини бир неч марталаб ўқиганмиз. Ушбу сурада инсон танасидаги ҳеч қачон ухламайдиган сезги аъзоси зикр қилинганига эътибор берганмисиз? Аллоҳ таоло мазкур суранинг 11-оятида шундай деб марҳамат қилади: «Бас, (ўша) ғорда бир неча йил уларнинг «қулоқларига уриб» (ухлатиб) қўйдик».\nХўш, нега ғорга беркиниб олган йигитларни ухлатиш учун уларнинг қулоқларига урилди? Маълум бўлишича, инсондаги барча сезги аъзолар ухлар экан. Яъни инсон ухлаган пайтда улар ҳам ухлар экан. Фақатгина қулоқ ва унинг сезиш қобилияти ухламас экан.\nАгар сиз ухлаётган кишининг юзига қўлингизни яқинлаштирсангиз, унинг юзи атрофида қўлингизни айлантириб, ҳаракат қилдирсангиз, у уйғонмайди.\nАгар бир киши ухлаётган хонага ўткир ҳидли атир сепсангиз ҳам ёки хона заҳарли газ билан тўлса ҳам, ухлаётган одам ҳеч қандай ҳидни сезмайди, заҳарли газ унинг бурнига кириб, уйғонмасиданоқ ўша газдан вафот этади.\nЛекин ухлаётган кишининг ёнида баланд овозда гаплашилса, қаттиқ шовқин кўтарилса, ана шунда у уйғониши мумкин.\nИнсон туғилган заҳотиёқ биринчи бўлиб ишга тушадиган аъзо қулоқ ва эшитиш сезгисидир. Бундан ташқари, эшитиш сезгиси қайта тирилиш пайтида ҳам чорлаш аъзоси ҳисобланади. Аллоҳ таоло марҳамат қилади: «Сур чалиниши билан осмонлар ва Ердаги бор жонзот ўлади, илло Аллоҳ хоҳлаган зотларгина (тирик қолурлар). Сўнгра у яна бир бор чалинганда, ногоҳ улар (барча халойиқ тирилиб, қабрларидан) туриб, (Аллоҳнинг амрига) қараб тургайлар» (Зумар, 68).\nМаълумки, чалинадиган нарсанинг овозини кўриш, ушлаш, таъмини тотиб кўриш, ҳидлаб кўриш имкони йўқ. Уни фақат эшитиш мумкин. Шунинг учун сурнинг овозини қулоғи билан эшитган банда қабридан тирилиб чиқади.\nКаҳф сурасида Аллоҳ таоло бизларга ўша йигитларнинг қулоқларига урганидан сўнг улар узоқ йиллар давомида ухлаб қолишганининг хабарини бермоқда. Бунинг натижасида улар учун кундуз ҳам худди тун каби шовқинсиз, сокин бўлиб қолган.\nАллоҳ таоло бир неча оятларда эшитишни кўришдан устун қўйган ва уни бошқа сезгилардан аввал зикр қилган. Мисол учун Бақара сурасининг 171-оятида шундай дейилади: «(Улар маънан) кар, соқов ва кўрлардирки, (гапни) англамайдилар».\nҚулоқ − сиз истасангиз ҳам, унинг фаолиятини тўхтата олмайдиган ягона аъзодир. Бир нарсани кўрмаслик учун кўзингизни юма оласиз ёки юзингизни бошқа томонга қаратиб олишингиз мумкин. Егингиз келмаётган таомни емасликка қодирсиз. Бирор нарсанинг таъмини тотиб кўришни истамасангиз, бунга ҳам қодирсиз. Бирор ҳидни ёқтирмасангиз, дарров бурнингизни беркитиб олишингиз мумкин. Ушлашни истамаётган бўлсангиз, бемалол ушламаслигингиз мумкин. Лекин қулоқ фаолиятини тўхтата олмайсиз. Агар қўлларингизни қулоғингиз устига қаттиқ босиб турсангиз ҳам, барибир, ўша овоз кираверади.\nҚулоқ билан боғлиқ яна бир оятга эътиборимизни қаратайлик:\n«Аниқки, Сиз «ўликлар»га (сўзингизни) англата олмассиз, орқа ўгириб кетаётган «кар»ларга ҳам даъватни уқтира олмассиз» (Рум, 52).\nБу оятда Аллоҳ таоло Ўзининг буйруқларига қулоқ солмайдиганларни ўликлар ва карларга ўхшатмоқда.\nБас, (эй Муҳаммад!) Сиз «кар»ларга эшиттира олурмисиз, ёки «кўр»лар ва аниқ залолатдаги кимсаларни ҳидоят қила олурмисиз?! (Зухруф, 40).\nБу оятда Аллоҳ таоло карларни кўрлар ва ҳатто аниқ залолатдаги кимсалардан ҳам аввал зикр қилмоқда. Демак, қулоқ ўта муҳим аъзо экан. Агар ушбу муҳим аъзо ишламай қолса, бунинг қийинчилиги бошқа аъзоларнинг ишламай қолишидан кўра оғирроқ бўлар экан.\nБизларга барча сезги аъзоларини, шу жумладан, қулоқ ва эшитиш сезгисини берган Аллоҳга беадад ҳамду санолар бўлсин. Нафақат сезги аъзоларимизни, балки бутун тана аъзоларимизни фақат Ўзи рози бўладиган ишларга ишлатишимизни насиб этсин. Қулоқларимиз билан мавъизалар, панду насиҳатларни эшитиб, унга амал қилишимизни осон қилсин, омин!\nИнтернет матераиллари асосида Нозимжон Ҳошимжон тайёрлади


«Ўзбекистон мени ҳайратга солди!»\n30219 Ўқиш режими + -\nБугун – 2017 йилнинг 27 октябрь куни Ўзбекистон Миллий Университети, филология факултетида озарбайжонлик адиба, доктор Элужа Отали (Мадина Ҳусейнова)нинг ўзбек тилига ўгирилган «Ўзинг кел» номли китоби тақдимоти бўлиб ўтди. Кечага адибанинг ўзи ҳам таклиф қилинди. Албатта, бу учрашув талабаларда ҳам, адибанинг ўзида ҳам катта таассурот қолдирди.\nШунингдек, адиба ЎзМУнинг собиқ талабаси, ўзбек адабиётида ўз қалами билан бир қанча мухлислар эътиборини қозонган шоира ва адиба Гулбаҳор Абдуллоҳ билан ҳам учрашув ўтказди. Икки адибанинг турк тилида эркин мулоқотлари йиғилганларни ҳайратга солди. Улар бир-бирларига ўзларининг нашр қилинган китобларидан ҳадялар улашишди.\nАдиба суҳбат асносида Гулбаҳор Абдуллоҳга бу ўзининг Ўзбекистонга илк ташрифи эканини, ўзбек хонадонида меҳмон бўлиш бахти насиб этганидан бениҳоят мамнун эканини, ўзбек халқининг миллий таомлари, урф-одатлари билан танишганини ва бу миллатнинг меҳмондўстлиги, шинавандалиги, бағрикенглигидан жуда ҳайратда эканини сўзлаб берди.\nАдиба ўзбекистонда эзгу фаолият олиб бораётган “Muslimaat.uz ” сайти учун махсус интервью бериши ҳақида ҳам билдирди.\nОзарбайжонлик адиба Ўзбекистоннинг фахри бўлмиш қадимий Самарқанд, Бухоро ҳамда Хоразм шаҳарларини ҳам зиёрат қилиш мақсадида эканини айтди. Унга адибанинг «Ўзинг кел» номли китобини ўзбекистонлик ўқувчиларга тақдим қилган таржимон Шермурод Субхон ҳамроҳлик қилмоқда.\n“muslimaat.uz ” учун махсус.\nКичик мусулмонлар намозлари учун мукофотга сазовор бўлишди\nБисмиллаҳир роҳманир роҳим. «Муслиманинг жамиятдаги ижтимоий ўрни» мавзусига бағишланган муслима аёллар ташкилотларининг олтинчи умумроссия съездининг якуний давоми...\n03:37 / 23.07.2018 1198\nҚуръондаги тўрт оят\nCалафи солиҳларидан бири ҳаётидан мамнун, нафси хотиржам, ҳаётидан нолимас, қийинчиликлардан эса оғринмасди. Ундан бу ҳақида сўрашганда, унинг жавоби қуйидагича давоми...\n11:26 / 25.01.2017 2861\nСаккизинчи кун... Ассалому алайкум Яхшимисизлар Бугун саккизинчи кун. Бугун ифторлик дастурхонига таом тайёрлаш учун ойимга қарашаман. Ойижоним жуда ҳам мазали давоми...\n10:41 / 03.06.2017 1985\nМусулмон киши БМТда инсон ҳуқуқлари бўйича бош комиссар бўлди\nБМТ бош Ассамблеяси Иордания шаҳзодаси Зайд алҲусайнни инсон ҳуқуқлари бўйича бош олий комиссар қилиб тайинлади. Ҳозирги пайтда Иорданиянинг БМТдаги доимий давоми...\n02:22 / 25.01.2017 1746\n22:00 / 07 декабрь 183\n22:00 / 03 декабрь 202\n11:17 / 14.01.2020 135803


08:00 / 25.12.2019 444 pdf Ўқиш режими + -\nУбайдуллоҳ ибн Муҳаммад Таймий Солиҳ Муррийдан ривоят қилади: «Аёлим дардга чалиниб, фалаж бўлиб қолди. Унга Қуръон ўқиган эдим, тузалиб кетди. Бу воқеани Ғолиб Қаттонга сўзлаб бердим. Шунда у: «Бунинг ажабланарли жойи йўқ. Аллоҳга қасамки, агар бир ўлик Қуръон ўқилгани учун тирилиб кетганини айтганингда ҳам ажабланмас эдим», дедилар».\n20:11 / 24.12.2019 2466\n13:30 / 25.12.2019 1335\nАбу Барза розияллоҳу анҳудан ривоят қилинади Жулайбиб ансорлардан кичик жуссали, уйжой ва молмулки йўқ камбағал бир киши эди. Пайғамбар соллаллоҳу алайҳи давоми...\n1307 16:00 / 20 март\n2134 16:10 / 25.03.2019\n1995 08:00 / 19 июль\n691 09:10 / 13.10.2019\n52839 11:56 / 10.10.2018


O‘zLiDeP депутати жисмоний ва юридик шахсларнинг мол-мулкларини қайта хатловдан ўтказишни таклиф қилди | O'zLiDeP\nЖорий йилда Жиззах вилояти бюджетининг 80 фоизи маҳаллий бюджетдан, 20 фоизи эса субвенция тарзида республика бюджетидан маблағ ажратилган. 2019 йилда эса вилоят бюджетининг 90 фоизи маҳаллий бюджетдан қопланиши назарда тутилган.\nБу ҳақда Халқ депутатлари Жиззах вилоят Кенгашидаги O‘zLiDeP депутатлик гуруҳининг навбатдаги йиғилишида Молия бошқармаси бошлиғи ўринбосари Ш.Дарвешов маълум қилди.\n–Жорий йилнинг 9 ойи давомида вилоятнинг маҳаллий бюджет даромадлари тушуми прогноз кўрсаткичи ошиғи билан бажарилди, – дейди Ш.Дарвешов. – Шунингдек, маҳаллий бюджетдан маблағларнинг молиялаштирилишини соҳалар кесимида кўриб чиқиб таҳлил этилганда, таълим соҳасида 468,5 млрд.сўм, иқтисодиётда 191,2 млрд.сўм, капитал қўйилмаларга 48,7 млрд.сўм, ижтимоий соҳада 712,5 млрд.сўм маблағ молиялаштирилган. Бундан ташқари, ижтимоий нафақалар учун 63,9 млрд.сўм маблағ тўлиқ қопланган.\nЙиғилишда Халқ депутатлари вилоят Кенгашидаги O‘zLiDeP депутатлик гуруҳи аъзолари ҳисобот юзасидан ўз фикр-мулоҳазалари, таклиф ва тавсияларини билдирди.\nХусусан, Халқ депутатлари Жиззах вилоят Кенгашидаги O‘zLiDeP депутатлик гуруҳи раҳбари Эркин Холматов барча жисмоний ва юридик шахсларнинг мол-мулкларини қайта хатловдан ўтказиш, барча тадбиркорлик субъектларининг солиқ тўлашдан қочиб, яширин фаолият юритишларини олдини олиш учун мониторинг ўтказиш ва таҳлил қилиш, уларни қайта хатловдан ўтказиш лозимлигини айтди.\nТаклиф атрофлича муҳокама қилиниб, ушбу масалани Халқ депутатлари вилоят Кенгаши сессиясига киритиш тўғрисида қарор қабул қилинди.\nЙиғилиш сўнгида Халқ депутатлари Жиззах вилоят Кенгашидаги O‘zLiDeP депутатлик гуруҳи аъзолари вилоят бюджетининг ижро этилиши устидан қатъий депутатлик ва жамоатчилик назоратини олиб боришга келишиб олди.\nЮсуфов Мардонбек2018-12-26 18:06:57\nБу албата жуда яхши. Демак 2018 йилда вилоятимиз иқтисодий ўсиши кутилганидек яхши.


Муҳтожгами, ё чўнтакка? — Huquq\nТадбиркорнинг нони бутун бўлсин\nФармацевтика тармоғини ривожлантиришга оид устувор вазифалар белгиланди\nHome / / Муҳтожгами, ё чўнтакка?\nМуҳтожгами, ё чўнтакка?\n08.08.2019\t, Жараён 99\nИмконияти чекланганларга ғамхўрлик қилиш, уларга кўмаклашиш халқимизга хос азалий қадриятлардан. Шу боис ҳам кучли ижтимоий ҳимоя, кам таъминланган оилалар ва ногиронлиги бўлган шахсларни ҳар томонлама қўллаб-қувватлаш, уларга муносиб турмуш шароити яратиш давлат сиёсатининг устувор йўналишларидан бири сифатида белгиланган.\nЮртимиздаги тегишли қонун ва ҳужжатларга асосан оғир ижтимоий вазиятга тушиб қолган хотин-қизларга, ногиронлиги бўлган, кам таъминланган, фарзандларини тўлиқсиз оилада тарбиялаётган муҳтож оналарга арзон уй-жойлар имтиёзли кредит асосида берилмоқда. Аммо, бу ишларга мутасадди айрим шахслар шу каби муҳтож фуқаролардан ҳам пул ундирмоқчи бўлишди.\nФуқаро Дилдора Расулова (исм-фамилиялар ўзгартирилган) ҳам Термиз шаҳрида «Аму соҳил» маҳалласи ҳудудида қурилаётган кўп қаватли уйлардан хонадон сотиб олиш учун шу ҳудудга келганида, мазкур уйларни қураётган МЧЖ раҳбари Ҳосил Сайрамовга рўпара бўлди. Икки томон ўртасидаги ўзаро суҳбатларда, Д.Расулова шу қурилаётган уйлардан бир хонадон олиши кераклигини билдирди. Ҳ.Сайрамов эса ҳокимиятда танишлари борлиги, агар «харажати»дан қочмаса, мазкур уйлар берилиши керак бўлган фуқароларнинг рўйхатига киритиб қўйишини айтди. Ўзи муҳтожликда яшаётган Дилдора бу гапни эшитиб, ҳайрон бўлди ва «харажати»и қанча бўлиши билан қизиқди. Ҳ.Сайрамов 400 АҚШ доллари берса, шу уйлар қуриб битказилиши билан бир хонадон эгаси бўлиши мумкинлигини айтади. Д.Расуловада бунча пул йўқ, аммо у қариндош-уруғ, таниш-билишларидан қарз кўтариб туришни хаёлидан ўтказиб, жамият раҳбарининг талабига рози бўлди.\nД.Расулова билан хайрлашган Ҳ.Сайрамов Термиз туман ҳокимиятида мутахассис бўлиб ишлайдиган таниши Шокир Холиқуловга қўнғироқ қилиб, бир танишини уй олиш учун рўйхатга қўйиш кераклигини айтди. Хизмат ҳақи эвазига 300 АҚШ доллари олишини ҳам гап орасида қистириб кетади.\nҲ.Сайрамов сўраган пулларни топа олмаган Д.Расулова МЧЖ раҳбарининг ноқонуний талаби ҳақида тегишли жойга ариза билан мурожаат қилди. Департаментнинг Сурхондарё вилоят бошқармаси ҳамда Термиз шаҳар бўлими ходимлари томонидан ўтказилган тезкор тадбирда Ҳ.Сайрамов аризачидан 400 АҚШ долларини олган пайтда ушланди. Шундан сўнг тадбир давом эттирилди. Ҳ.Сайрамов олган пулларидан 100 АҚШ долларини ўзида олиб қолди ва 300 АҚШ долларини жиноий шеригига олиб бориб берганда Ш.Холиқулов ҳам ашёвий далиллар билан қўлга олинди.\nУй-жойга муҳтож бўлган аёлдан фирибгарлик йўли билан пул ундирмоқчи бўлган икки шахсча жиноят ишлари бўйича Термиз шаҳар судида ҳукм ўқилди. Унга кўра, Ш.Холиқулов ва Ҳ.Сайрамовга ахлоқ тузатиш ишлари жазоси тайинланди.\nДепартаментнинг Сурхондарё вилоят бошқармаси катта инспектори\n1 день олдин


Коронавирусдан ўлганлар сони 373 кишига етди. Беморлар сони яна кўпаймоқда\n12 май 2021, Тошкент вақти: 22:34\n10 сентябрь куни мамлакатда 749 ҳолатда касаллик қайд этилди.\nСоғлиқни сақлаш вазирлигининг 11 сентябрда билдиришича, 10 сентябрь куни Тошкент вилоятида 4 нафар, Тошкент шаҳрида 3 нафар, жами 7 нафар коронавирусга чалинган бемор вафот этди. Бу билан коронавирусдан ўлган беморлар сони 373 нафарга етди.\nВафот этганларнинг 261 нафари Тошкент шаҳри ва 50 нафари Тошкент вилоятида. Қашқадарё вилоятида 12 бемор жон берган. Қолган вилоятларда эса вафот этганлар кўрсаткичи ўнтага етмайди.\n10 сентябрь куни мамлакатда 749 ҳолатда касаллик қайд этилди. Ушбу ҳолат жорий йил 3 август куни коронавирус қайд этилган 748 нафарлик кўрсаткичдан ошди. Бир кунда 343 нафар бемор соғайди.\nҲозирда касаллик қайд этилган жами 45 679 нафар бемордан 42 555 нафари соғайиб, даволаниш кўрсаткичи 93 фоизни ташкил этмоқда.\nАйни пайтда тиббиёт муассасаларида даволанаётган 2 751 нафар бемордан 439 нафари оғир, 219 нафари эса ўта оғир аҳволда.\nGazeta.uz нашрининг билдиришича, Ойбек Нурматовнинг асосий лавозими Жиззах шаҳар молия бўлими бошлиғи бўлган. У ҳокимнинг биринчи ўринбосари лавозимни вақтинча бажариб турган.


Германиянинг ижтимоий-сиёсий, эксперт-таҳлил ва ишбилармон доиралари ҳамда оммавий ахборот воситалари вакиллари иштирок этган мазкур тадбирда мустақил ривожланиш йиллари давомида юртимизда эришилган улкан муваффақиятлар, давлат ва жамият ҳаётининг турли соҳаларида амалга оширилаётган кенг кўламли ислоҳотларга алоҳида урғу берилди.\nТаъкидланганидек, бозор иқтисодиётига асосланган демократик давлат барпо қилиш, ижтимоий йўналтирилган кучли фуқаролик жамиятини шакллантириш вазифаларининг адо этилишида Ўзбекистон Республикасининг Конституцияси мустаҳкам ҳуқуқий пойдевор бўлиб хизмат қилмоқда.\nЎзбекистоннинг серқирра муваффақиятлари, яъни иқтисодиётидаги барқарор ўсиш, аҳоли фаровонлигининг юксалиши, шунингдек, республиканинг жаҳон миқёсидаги обрў-эътибори тобора ошиб бораётгани мамлакат Асосий Қонунида ўз ифодасини топган мақсад, тамойил ва меъёрлар ҳаётга изчил татбиқ этилаётганининг натижалари ҳисобланади.\nБрифингда Ўзбекистон Республикаси Президенти Ислом Каримов томонидан илгари сурилган Мамлакатда демократик ислоҳотларни янада чуқурлаштириш ва фуқаролик жамиятини ривожлантириш концепциясининг мазмун-моҳияти хусусида алоҳида фикр юритилди. Қолаверса, тадбир қатнашчилари юртимизда “Кексаларни эъзозлаш йили” Давлат дастури доирасида амалга оширилаётган чора-тадбирлар билан ҳам яқиндан танишдилар.\nТадбир сўнгида “Жаҳон” ахборот агентлиги мухбири иштирокчиларнинг айримлари билан суҳбатлашди.\nЖумладан, немис тадбиркори ва бизнес-маслаҳатчиси Томас Куква мамлакатимиз раҳбариятининг тизимли ислоҳотларни янада чуқурлаштиришга ҳамда иқтисодиётни диверсификациялашга, хусусан, чет эл сармоясини фаол жалб қилишга қаратилган саъй-ҳаракатларини юқори баҳолади. Германиялик ишбилармон бу жараёнда кичик бизнес ва хусусий тадбиркорликнинг ривожи муҳим аҳамиятга эга эканлигини алоҳида қайд этар экан, кичик бизнес ва хусусий тадбиркорлик ҳар қандай давлат иқтисодиётининг локомотиви ҳисобланишини таъкидлади.\n— Шу кунларда Ўзбекистонда мамлакат Конституцияси қабул қилинганининг 23 йиллик байрами шукуҳи ҳукмрон, — деди у. — Бу жуда муҳим сана ҳисобланади, чунки Конституция давлатнинг сиёсий, ҳуқуқий ва иқтисодий тизимини белгилаб беради. Яна шуниси ҳам жуда муҳимки, мазкур Асосий Қонун лойиҳасининг ишлаб чиқилишида конституциявий қурилишнинг жаҳон тажрибаси чуқур ўрганилган, инсон ҳуқуқлари ва эркинликларининг таъминланиши соҳасидаги назария ҳамда тажриба ҳисобга олинган. Фурсатдан фойдаланган ҳолда, Ўзбекистон халқини ушбу қутлуғ айём билан чин дилдан муборакбод этаман.\nБрифинг қатнашчиси, фаол жамоатчи Теодор Сабарини ҳам мустақиллик йилларида мамлакатимиз ҳаётининг турли соҳаларида эришилган ютуқлар катта салмоққа эга эканлигини билдирди.\n— Тинчлик ва барқарорлик, миллатлараро ва динлараро ҳамжиҳатликнинг мавжудлиги Ўзбекистоннинг энг катта муваффақиятидир, — деди у. — Бунда мамлакат Конституцияси беқиёс ўрин тутишига шубҳа йўқ. Чунки демократия ва инсон ҳуқуқларига ҳурмат, фуқаролар манфаатлари ҳимоя қилинишининг асосий тамойиллари ушбу муҳим ҳужжатда муҳрлаб қўйилган.\nМазкур рукндаги бошқа мақолалар: « Энг яхши педагоглар эътироф этилди\tҚатъиятли, интилувчан, ташаббускор »


Мадридда Муҳаммад Хоразмий ҳайкали ўрнатилди — Sof.uz\nМадридда Муҳаммад Хоразмий ҳайкали ўрнатилди\n20.12 16:30 214 Жаҳон\nИспаниянинг энг йирик олий ўқув юртларидан бири бўлган Комплутенсе университети 1499 йил ташкил этилган. Бугун у мамлакат университетлари орасида биринчи ўринда туради.\nМуҳаммад Хоразмий ҳайкали физика, кимё ва математика факультетлари бинолари ўртасида жойлашган боғ ҳудудида ўрнатилди.\nЎзбекистоннинг Испаниядаги элчиси Жаҳонгир Ғаниев ўз сўзида буюк мутафаккир ва олим, бобокалонимиз Муҳаммад Хоразмий ўзининг кашфиётлари билан дунё илм-фани ривожига беқиёс ҳисса қўшганини таъкидлади.\nКомплутенсе университети ректори Хоакин Гояче Гони барча замонларнинг даҳоларидан бири, буюк мутафаккир Муҳаммад Хоразмий ҳайкали университетнинг Билимлар майдонида ўрнатилгани ва бу олий таълим муассасаси учун катта шараф эканини қайд этди.\n25.01 22:11 3082\nКеча, 22:41 2734\n26.01 23:21 1990\nБугун, 12:38 1040\nБугун, 18:07 395 Ўзбекистон\nБугун, 17:25 266 Жамият\nБугун, 15:06 301 Ўзбекистон\nБугун, 13:34 212 Жаҳон


ШҲТ - Ўзбекистоннинг асосий иқтисодий ҳамкори\nЎзбекистон ҳукумати экспорт кўрсаткичи деб тақдим этаëтган рақамлар¸ асосан табиий газ каби хом-ашëни хорижга сотишдан келган даромадни кўзда тутади.\nЎзбекистон давлат статистика қўмитасига кўра, жорий йилнинг январь – сентябрь ойларида республика экспорти 62,9 фоизга ўсиб, 10 миллиард АҚШ долларидан ошган.\nБошқача айтганда, Ўзбекистоннинг ташқи савдо айланмаси ўтган йилнинг шу даврига нисбатан 40,9 фоизга ўсиб, 15 миллиард 730 миллион долларни ташкил этган. Бу билан ташқи савдо айланмасида ижобий ўсишга эришилган. Яъни Ўзбекистон импорт қилган маҳсулотларига нисбатан қарийиб тўрт ярим миллиард долларлик кўп маҳсулот экспорт қилган.\nСтатистика қўмитаси маълумотига кўра, Ўзбекистон ташқи савдо айланмасининг 19,1 фоизи Россия, 7,3 фоизи Украина, 6,8 фоизи Қозоғистон, 5,7 фоизи Хитой ва 4,7 фоизи Жанубий Корея ҳиссасига тўғри келган. Бу билан Ўзбекистоннинг асосий савдо ҳамкорлари МДҲ давлатлари бўлиб қолмоқда.\nЎзбекистонлик мустақил таҳлилчи Комрон Алиев фикрича, бунинг сабаби, биринчидан, ҳудудий яқинлик ва собиқ Совет Иттифоқи давридан қолган иқтисодий алоқалардир. Иккинчидан:\n- Маълумки, “ШҲТ” ва “Евразес” ташкилотлари мавжуд. МДҲга ҳам Ўзбекистон қўшилган ва бу иттифоқ орқали доимо мулоқот олиб борилади. Яъни турли комиссиялар бор, турли комитетлар бор. Уларда ҳамма вақт муҳокама кетади. Агарда сиз бизга фалон нарсаларни сотаëтган бўлсангиз, ўртада пул айланмаси деб биздан ҳам бирор нарсани сотиб олинг, қабилида иш олиб борилади. Мана шу сабаблар билан Ўзбекистоннинг асосий ҳамкорлари, демак, МДҲ мамлакатлари бўлиб келаяпти. Шу билан бирга охирги вақтдаги сиëсатни ҳам эътиборга олишимиз керак. Яъни охирги вақтда Ўзбекистонда инсон ҳуқуқлари ҳимояланмаганлиги ва бошқа турли салбий ҳодисалар туфайли, Ўзбекистоннинг ЕИ мамлакатлари ва АҚШ билан иқтисодий муносабатлари маълум даражада зарар кўрди.\nЎзбекистонлик мустақил таҳлилчи Малик Абдураззоқов Ўзбекистон ўзининг асосий ташқи савдо ҳамкори Россияга асосан хом-ашё экспорт қилмоқда, томонлар ўртасидаги савдо ҳажмининг оз қисмини тайёр маҳсулотлар ташкил этади деган фикрда:\n- Бу хом-ашë фақат. Россия Ўзбекистондан асосан нефт, газ, пахта ва мевалар олиб кетаяпти. Хабарингиз борки, охирги пайтда Ўзбекистонда Россия компаниялари томонидан анча конлар қазилди. Асосан хом-ашë олиб чиқиб кетилаяпти-да. Бунга хурсанд бўлиш керак эмас, дейди ўзбекистонлик мустақил таҳлилчи.\nСтатистика қўмитаси маълумотига кўра, Ўзбекистон ташқи савдо айланмасининг 4,6 фоизи Швецария, 4,4 фоизи Туркия, 3,2 фоизи Эрон, 2,5 фоизи Афғонистон, атиги 2,3 фоизи Германия ҳиссасига тўғри келади. Бир неча йил олдин Ўзбекистон ва Германия ўртасидаги савдо айланмаси ҳозиргига нисбатан анча баланд эди. 2008 йилда бу кўрсаткич пасайишининг боиси нима?\nКомрон Алиев буни шундай изоҳлади:\n- Биринчи навбатда бу менинг ўзим учун ҳам таажжубли. Масалан¸ Германия туркий давлатлар билан, исломий давлатлар билан доимо яхши муносабатлар олиб боради. Худди шунингдек, Германия билан Ўзбекистон ўртасидаги муносабатлар ҳам унақа ҳеч вақт ëмон бўлган эмас. Германия фирмалари Ўзбекистонда анчагина фаоллик кўрсатишади.\nБизга айниқса ўрта ва кичик бизнесни қўллаб-қувватлаш бўйича Германия банклари томонидан маълум кредитлар ажратилганлигини эслашимиз мумкин. Ана ўша кредитлар асосида ҳам ўз вақтида Германия билан савдолар анча яхши олиб борилар эди. Германия технологиялари¸айниқса¸ қурилиш соҳасида Ўзбекистонда анча кенг ўрин топган. Лекин охирги вақтда бу муносабатларнинг пасайиб кетишига маълум воқеалар сабаб бўлган.\nШу билан бирга маълумки, Европа тикланиш ва тараққиëт банки билан Ўзбекистоннинг муносабати кескин равишда ëмонлашди. Мана шу сабабли улар томонидан берилаëтган кредитлар... уларнинг кредитлари орқасидан одатда уларнинг фирмалари ва корхоналари кириб келади ва кредит бўлмагандан кейин бу ташкилотларнинг ҳаракатлари ҳам пасайган бўлиши мумкин¸ -дейди Комрон Алиев.


Добавлено: 16.05.2016, 11:41\nРежиссёр ва актёр Жавлон Шодмоновнинг “Мароқанд” гуруҳи ўзининг илк ижод намунасини тақдим этди. Қўшиқ “Тарнов” деб номланади. Тарона сўзи ва мусиқаси муаллифи Элдор Қаюмов, унга мусиқий безакни Ботир Алиев берган.\nТрек ва сюжет жанрида суратга олинган клип режиссёри Жонрид Сагдиев. Клипда эстрада ва кино оламининг 10 дан ортиқ таниқли вакиллари,жумладан Жаҳонгир Позилжонов, Жавлон Шодмонов, Зиёда, Асал Шодиева, Акбархўжа Расулов, Дониёр Ҳофизов, қизиқчи ва актриса Халимахоним, Дилшод Мирзамуродов, Аҳмад Темуров, “Comedy Uz” резидентларидан Хасан ва Хусан триоси суратга тушди.\nЁш хонандаларнинг қўшиғи ва унга ишланган клип ўзига хослиги билан эсда қолади. Клип ғояси, ундаги кадрлар кетма-кетлиги, хонандаларнинг ўзини тутиш маҳорати—ҳамма-ҳаммаси таҳсинга сазовор! Қуйида клипни томоша қилиб, бунга ўзингиз амин бўлишингиз мумкин.\nЭндиликда клиплар “Ўзбекконцерт”нинг бадиий кенгаши назоратидан ўтсагина, ТВда намойиш этилади


“Ўш садоси” газетасининг бош муҳаррири Муҳаммадсоли Исмоилов газетага саккиз йилдан бери раҳбарлик қилиб қелмоқда.\nЎшда қамоққа олинган “Ўш садоси” газетасининг бош муҳаррири Муҳаммадсоли Исмоилов уй қамоғига чиқарилди. Қирғизистон Ички ишлар вазирлиги эса унга нисбатан очилган жиноят ишининг айрим тафсилотларини очиқлади.\n2010 йилдаги Ўш қирғинида одам ўлдирганликда гумонланиб 31 март куни қўлга олинган “Ўш садоси” газетаси бош муҳаррири Муҳаммадсоли Исмоиловга нисбатан эҳтиёт чорасини белгилаш юзасидан суд жараёни 2 апрел куни соат 19 дан кейин бошланган. Маҳалла аҳли ва “Ўш садоси” газетасининг Муҳаммадсоли Исмоиловни тергов тугагунига қадар очиқда қолдириш юзасидан киритган илтимоси инобатга олинган. Суд томонидан Муҳаммадсоли Исмоиловга икки ойлик уй қамоғи эҳтиёт чораси белгиланди.\n“Ўш садоси” газетаси бош муҳаррири билан бирга судга олиб келинган яна икки гумонланувчи эса суд қарори билан Ўш шаҳар милицияси ҳибсхонасида қолдириладиган бўлди.\n“Озодлик” даги маълумотларга қараганда эҳтиёт чорасини белгилаш юзасидан суд ёпиқ эшиклар ортида ўтказилган. Муҳаммадсоли Исмоиловнинг судда иштирок этиш учун келган ўттиздан ортиқ маҳалладошлари ва ҳамкасблари суд залига киритилмаган.\nЎш вилоят прокурори Айбек Турганбаев газета бош муҳаррирининг ҳибс қилиниши унинг миллати ва касбий фаолияти билан боғлиқ эмаслигини билдирди. Унинг айтишича, Муҳаммадсоли Исмоилов Ўш қирғини пайтида ўзбек миллатига мансуб бўлган ўз қўшнисини ўлдирганликда гумонланмоқда. Вилоят прокурори мазкур иш юзасидан аввал хабар қилинганидай 7 одам эмас, уч киши қўлга олинганини айтиб ўтди.\nҚирғизистон Ички ишлар вазирлиги матбуот котиби Жўрабой Абдраимов эса Муҳаммадсоли Исмоилов 2010 йилда бедарак йўқолган миллатдошининг ўлдирилишига алоқадор бўлган гуруҳга раҳбарлик қилганликда гумонланаётганини билдирди. Унинг айтишича, мазкур иш юзасидан Қирғизистон Жиноят Кодексининг 97-моддаси (одам ўлдириш)га биноан жиноят иши очилган.\nРасмий маълумотда айтилишича, 2010 йилда Ўш яқинидаги Шарқ қишлоқ округига қарашли Имомота маҳалласида истиқомат қилувчи ўзбек миллатига мансуб Анвар Маҳмудов йўқолиб қолган. Йўқолган одамнинг турмуш ўртоғи Ажар Маҳмудова эса ўз эрини сўнгги марта кўрган маҳалладошларини қотилликда айблаб, милицияга ариза берган.\nБироқ Муҳаммадсоли Исмоиловнинг маҳалладошлари ва ҳамкасблари муҳаррирнинг жиноятга қўл урганига ишонмайдилар.\nЎшда ўзбек тилида чоп этилувчи “Ўш садоси” газетаси ҳукуматга қарашли бўлиб, Қирғизистондаги энг кекса нашрлардан бири ҳисобланади. Бу йил “Пахта учун”, “Ленин йўли” мустақилликдан сўнг “Ўш садоси” номи билан чоп этила бошлаган газета ўзининг 81 йиллигини нишонлайди.


Ҳамдардлик: Оққон дардидан шифо топиши учун хайрия акцияси ташкил қилинган Қувончбек вафот этди\nЖамият 18:29 / 14.02.2019 15635\nЙил бошида Kun.uz таҳририяти Тошкент шаҳри Гематология ва қон қуйиш илмий-текшириш институтидаги кўмакка муҳтож инсонларнинг зарур даво муолажаларини олишлари учун хайрия акцияси бошлаган эди. Оққон билан оғриган ўша беморларнинг орасида Жиззах вилояти Ғаллаорол туманидан келган 2 ёшли Қувончбек Қурбонбоев ҳам бор эди. Қувончбек Ота-онасининг битта-ю битта фарзанди, 25 йил кутган ёлғиз жигарбанди эди.\nХайрия акцияси давомида оғир дард билан курашаётган жажжи беморнинг тузалиб кетиши учун жуда кўп эзгу ниятли инсонлар яқиндан ёрдам беришга ҳаракат қилишди. Кимдир маълум маблағ, кимдир шифохонага келиб ва яна кимдир телефон қўнғироқлари орқали бемор ва унинг яқинлари ҳолидан хабар олиб, руҳан қўллаб-қувватлаб турди.\nАфсуски, Қувончбекнинг умри қисқа экан. Тиббиёт ходимларининг саъй-ҳаракатлари ҳам ёрдам бермади. Мурғак болакай бугун 14 февраль куни ҳаётдан кўз юмди. Аллоҳнинг иродаси экан.\nУнинг қариндоши алоқага чиқиб, машъум хабарни етказди.\n«Бола оғир дардга чидаш бера олмади. Шифокорлар уйга жавоб беришганди. Йўлда Қувончбекни бериб қўйдик. Ота-онаси ўғлининг шифо топишини сўраб, ёрдамини, руҳий далдасини аямаган эзгу ниятли, саховатпеша инсонларга ўз раҳматини етказиб қўйишимни тайинлашди. Барча қўллаб қувватлаганларга каттакон раҳмат», дейди Қувончбекнинг яқин қариндошларидан бири.\nМурғак болажоннинг шифо топиб кетиши учун ўтказган хайрия акциямизда қатнашган инсонларга таҳририятимиз номидан чуқур миннатдорчилигимизни билдирамиз. Барчамизни чин инсонийлик сифатлари тарк этмасин.\nKun.uz сайти марҳум Қувончбекнинг оила аъзоларига барчанинг номидан ҳамдардлик билдиради.


Бугун Франция Ташқи Ишлар вазири миллатлараро можаролар давом этаëтган Суданнинг Дарфур вилоятига жўнаб кетди.\n19 апрел 2021, Тошкент вақти: 05:29\nМишел Барнье Дарфурдаги қочқинлар лагерига боради.\nШунингдек¸ вазирнинг Африка Уюшмаси аъзолари билан ҳам учрашиши режалаштирилган.\nКечаги чиқишида Барнье Франция Дарфурда юзага келган бўҳронни бартараф этишга ëрдам кўрсатишини таъкидлаган эди.\nШунингдек¸ кеча Европа Иттифоқи БМТ Хавфсизлик Кенгашини ¸ агар Судан Дарфурдаги гуманитар бўҳронни тўхтатмаса¸ унга нисбатан санкция қўллашга чақирди.


Лутфулла Сувонов2021-05-24T15:11:49+05:0024 May, 2021|“Йилнинг энг фаол журналисти – 2021”, Матбуот|\nХАВФСИЗ, ТАРТИБЛИ ВА ҚОНУНИЙ МЕҲНАТ МИГРАЦИЯСИНИ ТАШКИЛ ЭТИШ ТИЗИМИ ТУБДАН ЎЗГАРДИ\nСўнгги йилларда хорижда ишлаётган юртдошларимиз ва оиласини қўллабқувватлаш мақсадида жорий қилинган имтиёзлар кўламини кенгайтириш, чет элларда уларнинг ҳақ-ҳуқуқларини кафолатлаш, хавфсиз, тартибли ва қонуний меҳнат миграцияси тизимини йўлга қўйиш борасида салмоқли ишлар амалга оширилмоқда.\nҚайд этиш жоизки, ички меҳнат бозорига ҳар йили ўртача 600-700 мингга яқин янги ишчи кучи кириб келиши Ўзбекистоннинг ташқи меҳнат бозоридаги фаол иштирокини таъминламоқда. Иқтисодиёт тармоқларини ва ҳудудларни ривожлантириш бўйича кўрилаётган чоралар натижасида йилига 500 мингтача иш ўрни яратилмоқда. Шунинг учун, ташқи меҳнат миграцияси орқали қарийб 200 минг кишининг бандлигини таъминлашга тўғри келади. Соҳа мутахассисларининг таъкидлашича, бу табиий жараён, барча ривожланаётган давлатлар шундай босқичдан ўтган. Қаерда меҳнат миграцияси тўғри ташкил этилган бўлса, бандлик, оилалар даромади, малакали мутахассислар кўпайган. Сир эмас, яқин йилларгача юртдошларимиз ўртасида ташқи меҳнат миграцияси фаолияти борасида турлича қарашлар мавжуд эди. Яъни бундан 3-4 йил олдин фуқароларимиз чет элда ишлаш истагида бўлса, кимга мурожаат қилишни билмас, натижада ноқонуний, айланма йўллар билан хорижга чиқишга мажбур бўларди. Бу эса уларнинг ҳақ-ҳуқуқлари бузилиши билан боғлиқ кўплаб кўнгилсиз ҳолатларни келтириб чиқарарди. Қувонарлиси, сўнгги йилларда тизим билан боғлиқ вазият тубдан ўзгарди. Бу — фуқароларимизнинг чет элда ишлаши учун шароитлар яратиш, уларнинг ҳақ-ҳуқуқларини ҳимоя қилиш, кафолатли меҳнат бозори билан таъминлаш, юртимизга қайтиб келгандан кейинги тақдирига бефарқ бўлмаслик каби саъй-ҳаракатларда намоён бўлади. Мазкур соҳада амалга оширилаётган ислоҳотлар, бу борада фуқароларимизга яратилаётган енгиллик ва имтиёзлар, истиқболдаги вазифалар тўғрисида Бандлик ва меҳнат муносабатлари вазирлиги ҳузуридаги Ташқи меҳнат миграцияси агентлиги бошлиғи Хайрулла УМАРОВ билан суҳбатда бўлдик. — Айтинг-чи, ташқи меҳнат миграцияси ҳар қандай мамлакат учун табиий жараёнми? Бу борада юртимиздаги вазиятга қандай баҳо берасиз?\n— Ташқи меҳнат миграцияси кеча ёки бугун шаклланган жараён эмас. Бу турли даврларда турлича кўринишда намоён бўлиб келган. Бугунги замонавий даврда барча давлатларда асосий эътибор тартибли меҳнат миграциясига қаратилмоқда ва бу жараёнларда Ўзбекистон ҳам бевосита иштирокчи. Хорижий давлатлар амалиётига тўхталадиган бўлсак, Европа, Скандинавия ярим ороллари (Дания, Норвегия, Швеция), АҚШ, Жанубий Корея давлатларида саноат ва сервис соҳаси кескин ривож ланиб бориши натижасида ташқаридан ишчи кучига зарурат туғилгани сабабли, бу давлатлар миграцион рецепиент (қабул қилувчи) сифатида етакчи ҳисобланади. Мисол тариқасида, асосий ишчи кучини юборувчи экспортёр давлатлар сифатида Германияда Туркия, Польша, Буюк Британияда Покистон, Ҳиндистон, Францияда Жазоир, Марокаш, АҚШда Хитой ва Филиппин иштирок этади. БМТ маълумотига кўра, дунёдаги миг рантлар сони 272 миллион нафарни ташкил этади, бу дунё аҳолисининг 3,5 фоизи, дегани. Айни пайтда Ҳиндистоннинг 17,5 миллион фуқароси ташқи меҳнат миграцияси жараёнида иштирок этиб, аҳолиси энг кўп меҳнат мигранти ҳисобланган мамлакат бўлиб қолмоқда. Албатта, демографик, ижтимоий-иқтисодий жараёнлар ҳам меҳнат миграцияси соҳасига ўзининг у ёки бу даражада таъсирини кўрсатади. Ўзбекистонда ҳам аҳоли сонининг ўсиши, иқтисодиётдаги ривожланиш босқичлари меҳнат миграциясига талабни келтириб чиқармоқда. Юқоридаги таҳлиллардан ҳам кўриниб турибдики, меҳнат миграцияси ҳар қандай мамлакат учун табиий жараён ҳисобланади. Тан олиш керакки, шу кунгача қанча фуқаромиз хорижий давлатларда меҳнат қилаётгани ҳақида аниқ маълумотга эга эмас эдик. Президентимизнинг ташаббуси билан юртимизда бошланган “фуқаробай”, “хонадонбай” ўрганишлар бизни ҳам маҳаллага тушиб ўрганишга, одамлар билан ишлашга ўргатди. Ўрганишлар жараёнида юртимиздаги меҳнат мигрантлари сони 2021 йил 1 апрель ҳолатига кўра, 1,5 миллион нафарни ташкил этаётгани аниқланди. Бу эса Ўзбекистон аҳолисига нисбатан меҳнат мигрантларининг 4,4 фоизлик улуши мўътадил ёки нормал ҳолат ҳисобланади. Охирги 10-15 йиллик амалиёт давомида бу соҳада кўплаб камчиликлар қаторида меҳнат мигрантларини хорижда ҳуқуқий ва моддий ҳимоялаш, хориждан қайтганларни реинтеграция қилиш бўйича маълум бир тажриба тўпладик.\n— Мамлакатимизда сўнгги йилларда ташқи меҳнат миграциясини тартибга солиш бўйича қабул қилинган қонунчиликдаги ўзгаришлар ва меъёрий-ҳуқуқий ҳужжатлар меҳнат мигрантлари учун қандай енгиллик ва имтиёзлар берди?\n— 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясида белгиланган вазифалардан келиб чиқиб, меҳнат миграцияси соҳасини комплекс таҳлил қилиш, хавфсиз, тартибли ва қонуний механизмларни жорий этиш, меҳнат миграциясини тартибга солиш, мигрантлар хавфсизлигини таъминлаш, уларнинг хорижда ишлаб топган даромадлари келгусида оиласи фаровонлигига, “ўз келажагига инвестор” тамойилига хизмат қилишига қаратилган ҳужжатларга зарурат борлигини кўрсатди. Таъкидлаш жоизки, 2018-2020 йилларда ташқи меҳнат миграцияси йўналишида жуда муҳим қадамлар қўйилди. Соҳага доир 12 та муҳим ҳужжат, жумладан, Ўзбекистон Республикаси Президентининг 6 та қарори, 1 та фармон, Вазирлар Маҳкамасининг 4 та қарори қабул қилиниб, норматив-ҳуқуқий база яратилди. “Хусусий бандлик агентликлари тўғрисида”ги Ўзбекистон Республикаси қонуни қабул қилинди. 2018 йилда Бандлик ва меҳнат муносабатлари вазирлиги ҳузурида Хорижда меҳнат фаолиятини амалга оширувчи шахсларни қўллаб-қувватлаш ҳамда уларнинг ҳуқуқ ва манфаатларини ҳимоя қилиш жамғармаси ташкил этилди. Президентимизнинг 2020 йил 11 август даги “Камбағал ва ишсиз фуқароларни тадбиркорликка жалб қилиш, уларнинг меҳнат фаоллигини ошириш ва касб-ҳунарга ўқитишга қаратилган ҳамда аҳоли бандлигини таъминлашга оид қўшимча чора-тадбирлар тўғрисида”ги ҳамда 2020 йил 15 сентябрдаги “Хавфсиз, тартибли ва қонуний меҳнат миграцияси тизимини жорий қилиш чора-тадбирлари тўғрисида”ги қарори хорижда меҳнат қилаётган фуқароларга муносиб меҳнат шароити яратиш, халқаро ҳамкорликни ривожлантириш, хориждаги ватандошлар ва ўзбек диаспоралари билан алоқаларни мустаҳкамлаш, касбий тайёргарлик ва чет тилларини ўргатиш, молиявий, ижтимоий қўллаб-қувватлаш, меҳнат миграциясидан қайтган шахслар интеграцияси, тадбиркорлик ташаббусларини рағбатлантириш борасида муҳим дастуруламал бўлиб хизмат қилмоқда. Давлатимиз раҳбарининг 2018 йил 28 майдаги “Ўзбекистон Республикаси Банд лик ва меҳнат муносабатлари вазирлиги ҳузуридаги Ташқи меҳнат миграцияси агентлигининг хорижий ваколатхоналарини очиш тўғрисида”ги қарорига кўра, агентликнинг Квангжу (Корея Республикаси) ва Москва (Россия Федерацияси) шаҳарларида ваколатхоналари, шунингдек, Москва шаҳридаги ваколатхонанинг Санкт-Петербург, Новосибирск, Екатеринбург, Самара ва Уфа шаҳрида вакилликлари очилди. Юридик шахсларга Ўзбекистон фуқароларини хорижда ишга жойлаштириш, уларнинг касбий малакасини ва хорижий тилларни билиш даражасини тасдиқлаш фаолиятлари билан шуғулланиш ҳуқуқи берилди. Бундан ташқари, ташкиллаштирилган тарзда ишлаш учун хорижга чиқиб кетаётган шахсларга 10 миллион сўмгача микроқарзлар бериш тартиби жорий қилинди. Мураккаб молия вий аҳволга тушган меҳнат мигрантларига бериладиган бир марталик моддий ёрдам базавий ҳисоблаш миқдорининг бир баробаридан икки баробаригача кўпайтирилди. Хорижда ишлаб қайтиб келган шахсларнинг тадбиркорлик фаолиятини рағбатлантириш мақсадида базавий ҳисоблаш миқдорининг 10 баробаригача субсидия ажратилиши белгиланди. 2019 йилдан меҳнат мигрантларига уйлар ажратиш, кетиш харажатларини қисман қоплаш учун 2 миллион сўмгача микроқарз бериш, улар ҳаёти ва соғлиғини суғурталаш учун субсидия тақдим этиш амалиёти йўлга қўйилди. Ташқи меҳнат миграцияси масалалари бўйича республика комиссияси, Вазирлар Маҳкамасининг Хорижда вақтинчалик меҳнат фаолиятини амалга ошираётган Ўзбекистон Республикаси фуқаролари ҳуқуқларини ҳимоя қилиш ва халқаро иқтисодий ҳамкорлик масалалари департаменти ташкил этилди. Яна бир муҳим жиҳат. Агентлик ҳудудий филиалларининг раҳбарлари — вилоят ҳокимларининг ташқи меҳнат миграцияси масалалари бўйича ёрдамчилари этиб тайинланди ва уларга хорижий иш берувчи корхоналар билан тўғридан-тўғри музокаралар ўтказиш, шартномалар имзолаш ваколати берилди. Кейинги тўрт йилда хорижий иш берувчилар билан олиб борилган музокаралар, истиқболли ҳамкорликка қаратилган келишувларда маълум бўлишича, ташқи меҳнат бозорида асосан умумқурилиш соҳаси усталари, ишлаб чиқариш, техник касблар, қишлоқ хўжалиги, сервис ва хизмат кўрсатиш соҳаси бўйича кичик мутахассисларга талаб юқорилиги аниқланди. Шу асосда, меҳнат мигрантларини 20 дан ортиқ касбга, рус, инглиз, корейс ва япон тилларига ўқитиш бўйича қисқа курслар йўлга қўйилди. Меҳнат мигрантларини нафақат Ўзбекистонда, балки хорижий давлатларда ҳам касб-ҳунарга ва чет тилларга ўқитиш тизими йўлга қўйилди, бундан ташқари, мамлакатимизда хорижий давлатларнинг ўқув марказлари ташкил этилди. Жумладан, Россия Халқлар дўстлиги университети (РХДУ) билан тузилган ҳамкорлик шартномасига мувофиқ Банд лик ва меҳнат муносабатлари вазирлиги тизимидаги касб-ҳунарга ўқитиш бўйича 25 та марказда ҳамда Тошкент, Фарғонадаги мономарказда рус тилига ўқитиш курслари фаолият кўрсатмоқда. Ушбу йўналишда ҳамкорликни мустаҳкамлаш мақсадида Тошкент шаҳридаги “Ишга марҳамат” мономарказида РХДУнинг Ўзбекистондаги ваколатхонаси очилди. Россияда бўлган Ўзбекистон фуқароларини касб-ҳунар ва рус тилига ўқитиш мақсадида РХДУ ва “WorldSkills Russia” иттифоқи ўртасида имзоланган ҳамкорлик меморандуми асосида Россиянинг 7 та ҳудудидаги 14 та таълим муассасасида ўқув курслари ташкил этилди. Хорижий ҳамкорлар билан олиб борилаётган истиқболли лойиҳалар натижасида Тошкент шаҳридаги “Ишга марҳамат” мономарказида Москва шаҳри Кўп тармоқли миграция марказининг филиали очилди. Хориждан қайтган меҳнат мигрантлари бандлигини таъминлаш ва ички меҳнат бозорига реинтеграция қилиш амалиёти йўлга қўйилди. — Тизимда коррупциянинг олдини олиш, юртдошларимизни хорижга жўнатишнинг шаффоф тизимини яратиш борасида олиб борилаётган ишлар ҳақида ҳам тўхталсангиз. — Аввало, ушбу йўналишда очиқликни таъминлашга алоҳида эътибор қаратилаётганини таъкидлаш ўринли. Бу борада Бандлик ва меҳнат муносабатлари вазирлигида ишлаб чиқилган “Ягона миллий меҳнат тизими” ахборот тизими доирасида яратилган “labor-migration” дастурий мажмуаси муҳим аҳамият касб этмоқда. Мазкур дастурда хорижда ишга жойлашиш, мавжуд бўш иш ўринлари, иш берувчилар тўғрисидаги ва соҳага доир бошқа маълумотлар жойлаштириб борилмоқда. Бундан ташқари, хорижий давлатлар, хусусан, Корея Республикасида ишлаш учун бўладиган танловларни онлайн тартибда намойиш этиб бориш тизими жорий этилди. Бунда “Комплаенс” хизмати йўлга қўйилиб, доимий профилактик тадбирлар амалга оширилмоқда. Амалга оширилган чоралар натижасида хорижда ишлаш истагида бўлган фуқаролар мавжуд иш ўринлари ва уларга қўйилган талаблар билан танишиб бориш, иш берувчилар таклиф этган иш ўринлари бўйича танловларда эркин иштирок этиш имкониятига эга бўлаётир. Лекин охирги икки йилда тизимда хусусий бандлик агентликлари томонидан алдов йўли билан фуқаролар маблағларини ўзлаштириш, фирибгарлик ҳолатлари ҳам учраётгани жуда ачинарли. Жиноятга жазо муқаррар. Ушбу ноқонуний ишларни амалга оширган 11 та хусусий бандлик агентлигининг масъул раҳбар ва ходимлари фаолиятига ҳуқуқий баҳо берилди. Мазкур ҳолатларни бартараф этиш мақсадида Ўзбекистон Республикасининг “Хусусий бандлик агентликлари тўғрисида”ги қонунига ўзгартиришлар киритилиб, хусусий бандлик агентликлари томонидан фуқаролардан маблағ ундириш тақиқланди.\n— Янги меҳнат бозорларини очиш бўйича нима ишлар қилинмоқда? Хорижий давлатларда асосан қандай касб эгаларига талаб бор?\n— Меҳнат миграцияси соҳасида ҳамкорликни кенгайтириш мақсадида ҳукуматлараро 8 та, идоралараро 7 та битим, МДҲ доирасида 1 та битим ва 1 та конвенция, шунингдек, 203 та иш берувчи ва рекрутинг компаниялар билан шартномалар имзоланган. Шу билан бирга, ташқи меҳнат бозоридаги 259 та салоҳиятли иш берувчилар ва рекрутинг агентликлари билан музокаралар ўтказилиб, улардаги 69 мингга яқин бўш иш ўрни аниқланди.\nХусусан, Германиянинг “GfM GmbH & Co. KG” ва “HR ARENA GmbH” компаниялари билан онлайн учрашувлар ўтказилиб, Ўзбекистон фуқароларини Германия ҳудудида “дуал тизими” асосида ишга жойлаштириш бўйича Битим имзоланди. Канададаги “Sobirovs Law Firm” фирмаси ва “Anori Management company” юридик фирмалари вакиллари билан онлайн форматда ўтказилган музокаралар натижасида келишувга эришилди, айни кунларда фуқароларимизни ушбу давлатга ишга юбориш жараёни бошланган. Ҳозирги кунда хорижий давлатларда асосан ишлаб чиқариш, қурилиш, қишлоқ хўжалиги ва хизмат кўрсатиш йўналишларидаги касбларга талаб юқорилигича сақланиб қолмоқда ва уларнинг иш ҳақи бораётган давлатидаги ўртача иш ҳақи миқдоридан келиб чиқиб турлича бўлади. Жумладан, Кореяда 1700-2000 АҚШ доллари, Россия ва Туркияда 400-600 АҚШ доллари, Қозоғистонда 300-500 АҚШ доллари. Иш берувчилар билан тузилган ҳамкорлик шартномаси асосида ташкиллаштирилган тартибда хорижда ишга жойлаштирилган фуқароларни ётоқ жойлари ва озиқ-овқатлар билан таъминлаш мажбуриятлари юклатилади ва улар томонидан барча шароитлар яратилиши доимий назорат қилиб борилади. Шунингдек, иш берувчилар томонидан меҳнат мигрантларига кетишдан олдин ўтказиладиган танлов жараёнларида ишнинг тури, ишчига қўйиладиган талаблар, иш ҳақи миқдори каби шартлар маълум қилинади ва ушбу талаб ларга розилик билдирган фуқаролар танловларда иштирок этиши мумкин бўлади. Таъкидлаш жоизки, сўнгги уч йилда 210,5 минг юртдошимиз манзилли миграция билан қамраб олинди. Шундан 28,9 минг фуқаро ташкилий тартибда хорижий давлатларда ишга жойлаштирилган бўлса, 181,6 минг хорижга кетаётган фуқароларга, миграция базасига рўйхатга олинган ҳолда, ахборот-маслаҳат хизматлари кўрсатилди. Шунингдек, меҳнат миграциясига кетаётган фуқароларни қўллаб-қувватлаш мақсадида 176,7 минг имтиёзли авиа ва темирйўл чипталари сотилди, 77,1 минг меҳнат мигранти ҳаёти суғурта қилинди. Халқаро тажриба ва амалиётларни ўрганиш натижасида кузатилган асосий жиҳатлардан бири шуки, меҳнат миграциясида иштирок этувчи фуқаронинг касбий малакаси ва чет тилини билиш даражаси юқори бўлиши кафолатланган, илғор техника ва технологияга асос ланган, юқори иш ҳақига эга бўлган иш ўринларида меҳнат фаолиятини амалга оширишида муҳим омил ҳисобланади. Бу борада мамлакатимизда 15 та “Ишга марҳамат” мономаркази, Бандлик ва меҳнат муносабатлари вазирлиги тасарруфида 30 та касб-ҳунарга ўқитиш маркази ва 136 та маҳаллада касб-ҳунар масканлари, 252 та турли вазирлик ва идоралар ҳамда нодавлат таълим муассасалари имкониятларидан фойдаланган ҳолда фуқаролар чет тиллар ва турли касб-ҳунарларга ўргатилмоқда. Хусусан, юртимиздаги касб-ҳунар марказларида 41,2 минг, Россиядаги касб-ҳунар марказларида 552 юртдошимиз ўқишга жалб қилинди. Қайд этиш жоизки, кўпгина иш берувчилар ишга бораётган мигрантлардан касб йўналиши бўйича махсус ҳужжат сўрайди. Афсуски, кўпчиликда бундай ҳужжат мавжуд эмас. Жорий йилдан улар учун яна бир қулайлик яратилди. Ҳужжати йўқ, лекин ўз касбини аъло даражада биладиган фуқаролар, касбга ўқитиш марказларида тузилган махсус комиссияга ўз йўналиши бўйича имтиҳон топшириб, муваффақиятли ўтса, унга махсус сертификат берилади. Бу эса, ўз навбатида, ойлаб ўқиш учун кетадиган вақтни тежайди ва ортиқча сарф-харажатнинг олди олинади. Унинг ўрнига шу касбни эгалламоқчи бўлган бошқа бир фуқаро касбга ўргатилади. Бу ҳар жиҳатдан фойдали бўлмоқда.\n— Меҳнат мигрантлари юртимизга қайтиб келгандан сўнг уларни иш билан таъминлаш ёки бошқа қандай ёрдам ва имтиёзлар кўрсатилади?\n— Меҳнат бозорига киритилган янгиликлардан яна бири, бу — хориждан қайтган меҳнат мигрантлари бандлигини таъминлаш ва ички меҳнат бозорига реинтеграция қилиш амалиёти йўлга қўйилгани. Шу мақсадда, хориждан қайтган меҳнат мигрантлари ва уларнинг оила аъзолари билан “маҳалла — меҳнат органлари — сектор — Ташқи меҳнат миграцияси агентлиги филиали” тизими асосида индивидуал ишлаш ташкил этилди. “Тадбиркор мигрант” лойиҳаси бўйича қисқа муддатли ўқув курсларида хориждан қайтган фуқароларни тадбиркорлик асосларига ўқитиш йўлга қўйилди. Мазкур лойиҳа бўйича мингга яқин фуқаро ўқитилди ва сертификатлар берилди. 4,9 минг нафарига тадбиркорлик қилиши учун субсидия, 1,4 минг нафарига имтиёзли микрокредитлар ажратилди. Жорий этилган тадбирлар натижасида 2020 йил ва 2021 йилнинг биринчи чорагида юртимизга қайтиб келган 541,6 минг меҳнат мигранти билан уйма-уй юрган ҳолда ўрганиш ўтказилиб, 364,3 минг нафарининг бандлиги таъминланди. Ўтган давр мобайнида хорижда ишлаб юртимизга қайтиб келган 1 миллион 334 мингдан ортиқ фуқаронинг қарийб 751 минг нафарининг банд лиги таъминланди, 14 мингдан зиёди касбга ва тадбиркорликка ўқитилди. Хорижда меҳнат фаолиятини олиб бораётган фуқаролар оила аъзоларини ижтимоий қўллаб-қувватлаш мақсадида 40 мингдан ортиқ мигрантлар оилаларига турли йўналишда ёрдам кўрсатилди. Шу билан бирга, хорижда қийин аҳволга тушиб қолган 266 нафар, Россия Федерацияси ИИВнинг вақтинчалик сақлаш марказларидан 4 минг 177 фуқаро ватанга қайтарилди. Ташқи меҳнат миграцияси агентлиги томонидан 322 мингдан зиёд меҳнат мигрантига ҳуқуқий, ижтимоий, моддий ёрдам, маслаҳат хизматлари кўрсатилди. Меҳнат мигрантларининг иш берувчилар томонидан тўланмай турган 1,6 миллион АҚШ долларидан ортиқ миқдордаги иш ҳақи ва пуллик компенсациялари ундириб берилди. 272 нафар юртдошимизга 543 миллион сўм миқдорида микроқарзлар ажратилиши таъминланди, 81 минг 193 нафар меҳнат мигранти суғурта хизматларидан фойдаланди. Уларга кўп квартирали уйлардан хонадонлар ажратиш учун субсидия тақдим этиш амалиёти йўлга қўйилди. 2018 йилдан 2021 йилнинг биринчи чорагига қадар Ташқи меҳнат миграция си агентлиги томонидан Россия, Қозоғистон, Жанубий Корея, БАА, Туркия, Болгария, Польша ва бошқа давлатларга 27 минг 670 юртдошимиз ишга жойлаштирилди. Бугунги кунда соҳада амалга оширилаётган бундай муҳим чора-тадбирлар меҳнат мигрантларининг ҳуқуқ ва манфаат ларини ҳимоя қилиш, меҳнат миграциясини қонуний ва тартибли ташкил этишда муҳим омил бўлиб хизмат қилади. Амалга оширилаётган ишлар билан бир қаторда соҳада муаммолар ҳам мавжуд. Хусусан, хорижда меҳнат қилаётган юртдошларимизни ижтимоий, ҳуқуқий, моддий ва маданий қўллаб-қувватлаш, чет элдан қайтган фуқароларга касби, малакаси ва режасидан келиб чиқиб, иш топишига кўмаклашиш, чет элда юртдошларимиз муносиб шароитларда меҳнат қилиши учун йирик иш берувчи компаниялар билан алоқаларни кенгайтириш муҳим. Лекин бунинг учун, аввало, ўша корхоналар талабига мос малакага эга ва тил биладиган мутахассислар тайёрлаш долзарб вазифа. Умуман айтганда, тизимда амалга оширилаётган муҳим чора-тадбирлар хавфсиз, тартибли ва қонуний меҳнат миграцияси тизимини жорий қилиш, хорижда ишлаётган юртдошларимизни ҳар томонлама қўллаб-қувватлаш, уларнинг муаммо ва эҳтиёжларини ўрганиш ҳамда ҳал қилиш бўйича янги тизим, янгича ёндашувларни жорий этишга хизмат қилиши билан аҳамиятлидир.\n№ 95 (351), 2021 йил 11 май, сешанба


МСК дастлабки натижаларни эълон қилди\n20 май 2022, Тошкент вақти: 13:36\nҚирғизистон МСК эълон қилган дастлабки натижаларга кўра, 23 июл куни бўлиб ўтган сайловда Қурмонбек Бакиев катта фарқ билан олдинга чиқиб олган.\nҚирғизистон МСК эълон қилган дастлабки натижаларга кўра, 23 июл куни бўлиб ўтган президентлик сайловларида 86 фоиздан кўпроқ овоз билан Қурмонбек Бакиев олдинда бормоқда. Унинг рақиблари эса сайлов сохталаштирилганини таъкидламоқдалар.\nҚирғизистон Марказий сайлов комиссияси маълумотларига кўра, 23 июл кунги сайловда сайловчиларнинг 79,38 фоизи (2 301 292 киши) иштирок этган.\nШу соатгача МСК мамлакат бўйлаб очилган 2330 сайлов участканинг 1499 тасида натижалар аниқлаб бўлинди.\nМазкур натижаларга мувофиқ, Қурмонбек Бакиев 86,28 фоиз, Алмазбек Атамбаев 7,4 фоиз, Темир Сариев 2,35 фоиз, Женишбек Назаралиев 0,48 фоиз, Тўқтайим Уметалиева 0,38 фоиз, Нурлан Мўтуев эса 0,3 фоиз овоз олган.\nБу маълумотлар билан таништирган МСК раиси Дамир Лисовский 23 июл куни Қирғизистонда сайловлар бўлиб ўтди деб ҳисоблашини қайд этди.\nҚирғизистондаги овоз бериш жараёнини 500 дан ортиқ халқаро мутахассислар кузатди.\nМДҲ кузатувчилар миссияси 23 июл куни бўлиб ўтган Қирғизистон президентлигига сайловлар мамлакатда мавжуд сайлов қонунчилиги меъёрларига мувофиқ равишда ўтказилган, деб ҳисоблайди. Бу ҳақда 24 июл куни МДҲ кузатувчилари миссияси раҳбари МДҲ ижроия қўмитаси котиби Сергей Лебедев Бишкекда бўлиб ўтган матбуот анжуманида билдирди.\nЕХҲТ кузатувчилари миссияси эса ҳали сайлов натижалари ҳақида ўз хулосаларини эълон қилгани йўқ.\nАйни пайтда президентликка номзодлар Алмазбек Атамбаев ва Женишбек Назаралиев 23 июл куни бўлиб ўтган президентлик сайловини легитим деб тан олмасликларини билдирдилар.\nСайлов куни кечга яқин мазкур номзодларнинг тарафдорлари Бишкекдаги “Форум” ширкати биноси олдида йиғилдилар.\nУлар олдига чиққан Алмазбек Атамбаев 23 июл куни бўлиб ўтган сайловлар номашруъ деб ҳисоблашини яна бир бор билдирди. Унга кўра, мухолифат бу сайловни тан олмайди.\nАтамбаевдан сўнг сўз олган бошқа бир номзод – Женишбек Назаралиев ҳам сайловни тан олмаслигини айтди.\nМаҳаллий вақт билан соат 22:30 гача давом этган бу стихияли митингни мухолифатчиларнинг ўзлари тарқатди.\nМухолифатнинг Бирлашган халқ ҳаракати вакили Азимбек Бекназаров митингга йиғилган минг чоғли одамни хотиржамликни сақлашга чақириб, улардан уй-уйларига тарқаб кетишни илтимос қилди.\n- Кураш ҳали олдинда, деди Азимбек Бекназаров йиғилганларни руҳни туширмасликка даъват этаркан.\nБекназаровга кўра, мухолифатчилар 2-3 кун ичида сайлов участкаларидаги якуний протоколлар нусхаларини йиғиб, натижаларни муҳокама қилиб, сўнгра “ҳаракатни бошлаш” тараддудидалар.\nМухолифат сайловни тан олмади


Ғарб давлатлари можароли ҳудудлардан кетмоқда Террорга қарши уруш тугадими 5-07-2021, 09:46 | Zamin.uz\n09:46 / 05.07.2021\nСўнгги вақтларда Ғарбнинг бир неча давлати бутун дунё бўйлаб «қайноқ нуқталар»даги ҳарбийларини олиб кетиш қарори ҳақида маълум қилди. НАТО ҳарбийлари Афғонистонни тарк этмоқда, Франция Малидаги контингентини сезиларли даражада қисқартирмоқда; Буюк Британия ва Ғарбнинг бошқа давлатлари бундан буён Ироқдаги ҳарбий ҳаракатларда иштирок этмайди. Бу 20 йил муқаддам АҚШ президенти кичик Жорж Буш эълон қилган «террорга қарши уруш» ниҳоялангани, Ғарб давлатлари армиялари зиддият ўчоқларидаги ҳарбий ҳаракатларда иштирок этиш даври тугаганини англатадими?\nҲозирча бундай эмас: Ғарб ҳамон Африка Сахель минтақасида (Мали, Жазоир, Нигерия, Камерун, Судан ва Эритрея) радикал кучларга қарши фаол курашишда давом этмоқчи. Аммо бундай миссиялар қандай амалга оширилиши кераклиги бўйича қайта баҳолаш ишлари ўтказилмоқда.\nОлис ҳудудларда кенг кўламли ва узоқ муддатли ҳарбий кампаниялар олиб бориш жуда қимматга тушади - бунда гап нафақат кўп қон тўкилиши, балки катта молиявий харажатлар ва ушбу кампанияларни олиб бораётган давлатларнинг сиёсий обрўйи ҳақида ҳам кетади.\nҒарбнинг АҚШ бошчилигида Афғонистонда бошлаган ҳарбий амалиёти 1 трлн доллардан ортиқроққа тушган, 20 йил мобайнида томонлар минглаб одамларни йўқотган: афғон ҳарбийлари, тинч аҳоли вакиллари, Ғарб давлатлари ҳарбий хизматчилари ҳамда қонуний ҳукуматга қарши курашувчи томонлар жангчилари.\nҒарб давлатларининг Афғонистондаги ҳарбий мавжудлиги авж палласига чиққанида - 2010 йилда - уларнинг контингенти 100 минг кишидан ошарди. Аммо ҳозирга келиб, америкаликларнинг мамлакатга киришидан 20 йил ўтиб қолган бир неча минглик қўшин ҳам мамлакатни тарк этишга киришди, «Толибон» эса янада кўпроқ ҳудудларни эгаллаб ола бошлади.\nБирор давлат хорижда исёнчи кучларга қарши қанчалик узоқ вақт уруш олиб борса ва бундай ташқи аралашувнинг кўлами қанчалик кенгайса, шунчалик кўп мураккабликларга дуч келади.\nФранция 2013 йилда Малига қўшин киритган / Getty Images\nУрушларнинг «Ахилл товони» - энг заиф нуқтаси яраланганлар ва қурбонлар сони ҳисобланади. Ҳарбий йўқотишлар уруш бошлаганларнинг обрўсини тўкади.\nВьетнамдаги урушда 58 мингдан ортиқ америкалик аскар ҳалок бўлган, советлар армияси афғон кампаниясида қарийб 15 минг кишини йўқотганди - йўқотишлар бу кампаниялар натижага эришмасдан тезроқ тугатилишига олиб келган. 2013 йилдан буён Малида камида 50 нафар француз ҳарбийси ўлдирилган - шу ҳам Франция урушдан чиқиши учун етарли бўлди.\nБундан ташқари, ҳар доим режалаштирилганидан кўра кўпроқ молиявий харажатлар бўлади. 2015 йилда Саудия Арабистони Ямандаги фуқаролар урушига аралашди, аммо қисқа муддат учун мўлжалланган бу кампания олти йил ўтса ҳам давом этмоқда. Унинг Саудия Арабистони бюджетига келтирган зарари 100 млрд долларга баҳоланган.\nҲарбий кампаниялар даврида тез-тез инсон ҳуқуқлари бузилади - бу ҳам кутилмаган ва жуда оғир асоратларга эга.\nАҚШнинг ҳаво зарбалари тўй маросимлари вақтида ўнлаб одамлар ўлимига сабаб бўлган, саудиялик учувчиларнинг бомбалари туфайли Яманда тинч аҳоли қирилган, араб альянси иштирокчиларидан бири Бирлашган Араб Амирликларига қарши ҳам шу мамлакатда инсон ҳуқуқлари бузилиши бўйича айбловлар илгари сурилган.\nБуларнинг барчаси ушбу давлатлар нуфузига жиддий зиён етказган. Масалан, БАА билан боғлиқ ҳолатда юк контейнерларига қамалган маҳбуслар бўғилиб ўлганига оид гувоҳликлар пайдо бўлди - бу можаро охир-оқибат ушбу мамлакат ҳукуматининг Яман урушидаги иштирокини тўхтатиш бўйича қарор қабул қилишига катта таъсир кўрсатди.\nШунингдек, исёнчиларга қарши уруш олиб борувчи давлат ҳукумати улар билан ҳокимиятни тақсимлаш бўйича келишув тузиб олиш эҳтимоли ҳам бўлад. Мали расмийлари радикал кучлар билан махфий музокаралар олиб бораётгани ҳақида хабарлар тарқалганида, Франция президенти Эммануэль Макрон француз ҳарбийларини ушбу мамлакатдан тўлиқ олиб кетиш билан таҳдид қилганди.\nБританиялик истеъфодаги полковник Жеймс Канлиффнинг сўзларига кўра, Ироқда «Эрон таъсири бўйича реал хавфлар мавжуд, айниқса гап шиаларнинг ҳарбий бўлинмалари ҳақида кетганда».\n2001 йилда Афғонистонда ҳукуматдан четлатилган «Толибон» ҳаракати ҳокимиятга қайтиши ойдинлашмоқда. Ғарб хавфсизлик хизматларидан бирининг расмийси Афғонистонда ҳукумат ўзгарса, Ғарб билан разведка соҳасидаги ҳамкорлик ҳам тўхтатилиши ҳақида айтиб ўтган.\nОддий ечимлар йўқ\nКўриниб турибдики, пароканда бўлган давлатлар ва хавфли диктаторлар масаласига оддий ечимлар йўқ. Қуйида сўнгги мисоллар кўриб чиқилади.\nИроқ, зиддият 2003 йилдан ҳозиргача давом этиб келмоқда. АҚШ етакчилигида ва Буюк Британиянинг фаол қўллаб-қувватлови билан бошланган Ғарб кучларининг йирик ҳарбий кампанияси кўп йилга чўзилди ва исёнчиларга қарши қонли жангларга уланиб кетди. Сўнгги йилларда маълум силжишларга эришилганига қарамай, кампания қолдирган излар шу қадар даҳшатлики, бу сиёсатчиларни Яқин Шарқда кенг кўламли урушлар олиб бориш ғоясидан воз кечишга ундамоқда.\nҒарб кучлари бостириб кирганидан кейин Ироқда кўп йиллик уруш бошланади / Reuters\nЛивия, зиддият 2011 йилдан ҳозирги кунга қадар сақланиб қолмоқда. НАТО авиацияси бир муддат давомида мамлакатдаги парвозлардан холи қилинган ҳаво кенгликларини назорат қилди, аммо Ғарб ҳарбийлари ушбу мамлакатга катта контингент сифатида келтирилмаган. Шу билан бирга, Ғарб давлатларининг саъй-ҳаракатлари 2011 йилда Қаззофий режими мухолифлари ғалабаси учун кифоя қилади. Муаммар Қаззофий ўлдирилгач, мамлакатда фуқаролик уруши бошланиб кетади, унда турли радикал гуруҳлар турли томонларда туриб урушиб келмоқда. Аввалига кўплаб ливияликлар Ғарб давлатларидан миннатдор бўлишганди, аммо кейинчалик Ғарб уларни тақдир измига ташлаб қўйди.\nСурия, зиддият 2011 йилдан ҳозирга қадар давом этмоқда. Ғарб давлатлари Башар Асад режими ва суриялик исёнчилар ўртасидаги фуқаролик урушда қатнашишни унчалик исташмади, натижада бу урушнинг асосий ўйинчилари Россия, Эрон ва Туркия бўлиб қолди. Бу мамлакатда 10 йилдан буён зўравонликлар давом этмоқда.\nИШИД. Бу сўнгги вақтлардаги ягона муваффақиятли якунланган ҳарбий кампания бўлиб, унда дунёнинг 80дан ортиқ мамлакати қатнашди ва ўзини «Ислом давлати» деб номлаган жангариларнинг бешафқат ва ноинсоний халифалиги тугатилди. Аммо бунинг учун беш йил кетди, кампания шаҳарларни вайрон қилувчи авиация ҳужумлари ва қанчалик ноқулай бўлмасин, Ироқдаги Эрон таъсирида бўлган жангарилар орқали олиб борилди. Ҳозирда ИШИД ғоялари Африкада кенг ёйилмоқда.\nМали, зиддият 2013 йилдан ҳозирга қадар давом этмоқда. Франциянинг ҳарбий аралашуви мамлакат пойтахти Бамако шаҳри «Ал-Қоида»га алоқадор жангарилар қўлига ўтиб кетишининг олдини олганди. Аммо жангарилар билан уруш саккиз йилдан кейин ҳам тугамади - бу вақтда дунёнинг турли мамлакатларидан минглаб ҳарбийлар урушга жалб этилди. Яқинда Франция президенти Мали ҳукуматининг ҳаракатсизлигидан ғазабга минди ва ўз контингентини қисқартириш ниятини билдирди.\nКелажакда нима бўлади?\nАгар кенг кўламли ҳарбий интервенциялар даври тугаган бўлса, ўрнини нима эгаллайди?\nБунинг жавобини июнь ойи бошида Қироллик бирлашган хизматлар институтида Қуруқликдаги уруш бўйича ўтган конференцияда чиқиш қилган Британия Бош штаби раҳбари генерал сэр Марк Карлтон Смитнинг нутқидан топиш мумкин.\nҚорабоғдаги урушда арман танклари озарлар дронлари учун осон ў\nҚорабоғдаги урушда арман танклари озарлар дронлари учун осон ўлжага айланди / EPA\nУнинг сўзларига кўра, замонавий армия «кўпроқ тармоқлашган, кўпроқ экспедицияли, тез жойлаштирилувчи, бир-бири билан кўпроқ рақамли боғланган, ҳар бир аскарга сунъий йўлдош уланган ва махсус операциялар бригадасига марказлашган бўлади».\nЯъни уруш ҳудудларида қуруқликдаги аскарларнинг сони камайтирилиши армиялар кўпроқ энг замонавий рақамли технологияларга, шу жумладан, сунъий интеллектга суянишини тақозо этади.\nСўнгги ҳарбий ҳаракатларда кузатилган тенденция стратегик устуворликларни тубдан ўзгартириш ундади. Ўтган йил кузида Озарбойжон ва Арманистон ўртасида юз берган қисқа муддатли урушда арманларнинг танклари озарларга Туркия томонидан етказиб берилган арзон, учувчисиз дронлари ёрдамида йўқ қилинди. Бу аппаратлар бошқарувчи ҳаётига хавф туғдирмаган ҳолда нишонга зарба беради.\nШунингдек, анча вақтдан буён эътибордан қолган ёлланма жангчилар Африкада жанг майдонларига қайтишини кўриб турибмиз. Энг ёрқин мисол - россияликларнинг «Вагнер» хусусий-ҳарбий компанияси, бу гуруҳ Москвага Ғарбий Африка, Ливия ва Мозамбикдаги ҳарбий ҳаракатлардаги иштирокини инкор этиш имконини бермоқда.\nВашингтондаги Атлантика кенгаши эксперти Шон Макфейт айтганидек, «Марказида давлатлар бўлган дунё тартиботи ўз ўрнини давлатларсиз урушга бўшатиб бермоқда». Аммо булар бундан кейин хорижий миссиялар бўлмаслигини англатмайди.\nФранция, катта эҳтимол билан Мали ва Сахелда «Бархан» операциясини якунлайди ва минглаб ҳарбийларни уйга қайтаради. Аммо бу минтақада БМТ ҳарбийлари фаолият кўрсатишда давом этади ва французлар ҳам ҳудудда терроризмга қарши кураш бўйича халқаро миссияда иштирок этиш учун маълум миқдордаги ҳарбийларини қолдиради.\nНАТОнинг Ироқдаги миссияси маҳаллий кучларни ўқитишда ва уларга техник кўмак кўрсатишда давом этмоқда. Аммо Афғонистон билан боғлиқ вазиятда Ғарб энг керакли вақтда иттифоқчиларини ташлаб кетмоқда: маҳаллий ҳукумат армияси «Толибон», «Ал-Қоида» ва ИШИД кучларига қарши ёлғиз кураша олмайди. “Замин” янгиликларини “Youtube”да кузатиб боринг\nЯнгиликлар » Дунё » Ғарб давлатлари можароли ҳудудлардан кетмоқда. Террорга қарши уруш тугадими?


Рўзиқул Бердиев: “Беллашув дурангга мос бўлди” - "Насаф" ФК расмий веб-сайти\n01 Nov 2019 Янгиликлар, Coca-Cola Суперлигаси - 2019\nРўзиқул Бердиев: “Беллашув дурангга мос бўлди”\nCoca Cola Суперлига 23-туридан ўрин олган “Навбаҳор” – “Насаф” жамоалари ўртасидаги учрашувдан кейинги матбуот анжуманининг биринчи қисмида “Насаф” бош мураббийи Рўзиқул Бердиев ва ПФЛ томонидан учрашувнинг энг яхши футболчиси деб топилган ҳужумчи Бобир Абдухолиқов иштирок этиб, журналистларнинг саволларига жавоб беришди.\nОлдинда яна 3та ўйин қолди ва уларнинг иккитасини ўз майдонимиз ва биттасини Жиззахда ўтказамиз. Ўша баҳсларда максимал натижага эришамиз, деган умиддаман.\nБугун эса буни амалга ошира олдик.\nБундан ташқари, иккинчи давра баҳсларида “Навбаҳор”нинг ҳужум чизиғида муаммолар юзага келди ва адашмасам, наманганликлар бугунги гол билан 2-давра ўйинларидаги 3-голларини уришди. Олдинги голлар эса стандарт вазиятлардан урилганди.Рақибимизнинг ҳужум чизиғидаги муаммоларига ўзимиз ҳам ўйин давомида гувоҳ бўлдик.\n“Насаф”ҳақида айримлар ижтимоий тармоқларда салбий фикрларни ёзишяпти. Албатта кимдир жамоамизни ёқтирмаслиги мумкин. Лекин аниқ биламан, “Насаф” ҳалол ўйини билан нафақат Қашқадарё, балки бутун мамлакатимизда меҳр ва ҳурмат қозонди.Буни эса айрим инсонларнинг фикрига кўра, йўқотишни истамаймиз. Биз ҳеч қачон мухлисларни алдамаганмиз ҳамда бундан кейин ҳам алдамаймиз.\nБобир Абдихолиқов: - Ҳар икки жамоада ҳам ғалаба қозониш имконияти бор эди. Лекин учрашув дуранг ҳисобида якунланди Ўз навбатида бизни қўллаб-қувватлаб турган мухлисларга ўз миннатдорчилигимни билдираман. Кейинги баҳсларда уларнинг ишончларни оқлашга интиламиз.


Москвада таниқли комик актёр ўз жонига қасд қилди - hudud24.uz\n2021, 27-Fevral | 08:07\nБош саҳифа Янгиликлар Жаҳон Москвада таниқли комик актёр ўз жонига қасд қилди\n12:38 / 26-01-2021\nАктер ва стендап-комик Александр Шаляпин Москвада ўз жонига қасд қилди. Бу ҳақда маҳаллий ҳуқуқ-тартибот дораларига таяниб, ТАСС хабар қилди.\n«Актер Александр Шаляпин ўтган кечада ўз уйида ўлик ҳолда топилган. Унинг жонсиз танасини кўрган турмуш ўртоғи зудлик билан “Тез ёрдам”га хабар қилган” – дейди агентлик манбаси. Унинг айтишича, айни дамда воқеа жойида тиббиёт ва ҳуқуқ-тартибот ходимлари иш олиб бормоқда.\nАртист ишлаган ижодий гуруҳ раҳбари Мария Малякинанинг маълум қилишича, Шаляпин қаттиқ депрессия натижасида ўз жонига қасд қилган.\n«У ўз жонига қасд қилганини хотини тасдиқлади. У қаттиқ тушкунлик ҳолатида бўлган. Биз у билан анчадан бери гаплашмагандик. Охирги пайларда у реабилитацияда эди. Даволанаётганди. Пайшанба куни шифохонадан уйига қайтган. Аммо у тузалмаган экан. Февраль ойида концертларимиз бор эди” – дейди ТАСС суҳбатдоши.\nШаляпин 50 дан ортиқ кинокартиналарда иштирок этган, жумладан, «Бумер-2», «Карпов», «Аёллар эркакларг қарши» ва бошқа фильмларда суратга тушган. У ТНТ телеканалидаги Stand Up Show иштирокчиси эди.\nАввалги мақолаБугун — Халқаро божхоначилар куни\nКейинги мақолаЯкуний сўзни суд айтади… Унгача шахсни айблаш мумкин эмас


Қозоғистондаги ҳуқуқ фаоллари 2020 йилнинг ёзидан буён митинг ўтказишга рухсат берилмаган 148 та ҳолатни қайд этди\n«Фаоллик экстремизм эмас» мониторинг гуруҳи ҳуқуқ ҳимоячилари ўтган йилнинг 30 июлидан буён Қозоғистоннинг 22 шаҳар ва туманларида тинч намойишлар, пикетлар ва якка пикетларини ўтказишда 148 та рад жавоби берилганини қайд этган.\nУлардан 118 таси жорий йилда рад этилган, деди гуруҳ модератори Дониёр Хасенов 16 ноябрь куни. Охирги ҳолатлардан бирида у Олмаота маъмурияти 11 декабрь куни тинч юриш ўтказишдан бош тортганини кўрсатди. Олмаоталик ҳуқуқ ҳимоячилари Бахитжан Торегожина ва Галим Агелеуовлар марш ҳақида билдиришнома юборишган.\nОлмаота жамоат тараққиёти бошқармаси бошлиғи ўринбосари Есенбеков имзолаган жавобда, мавзуси ҳуқуқ ва эркинликларни камситишдан ҳимоя қилиш бўлган кортеж «таъмирлаш-монтаж ишлари» режалаштирилганлиги сабабли рад этилгани айтилади. Рад этиш ҳақидаги қарорни Олмаота ҳокими Бахитжан Сагинтаев имзолаган. Бир кун олдин марш ташкилотчилари ҳокимиятга таклиф қилинган ва 11 декабрдаги юриш ўрнига 27 ноябрь куни Ганди майдонида митинг ўтказишни таклиф қилган.\n«Галим Агелеуов билан мен 11 декабрда митингни кортеж шаклида ўтказишни талаб қилиб, рад жавобини олдик», — деб ёзди Торегожина ўзининг Фейсбукдаги саҳифасида.\nМаҳаллий ҳокимият ҳуқуқ ҳимоячиларига сўнгги бир неча ҳафта ичида иккинчи марта тинч митинг ўтказишга рухсат бермади. Октябрь ойида ҳокимлик карантин чекловларини баҳона қилиб, ҳуқуқ ҳимоячиларига 20 ноябрь куни Олмаотада юриш ўтказишга рухсат бермади. Кейинроқ марш ташкилотчилари Олмаота шаҳри маъмурияти устидан судга мурожаат қилган. Суд шикоятни бугун кўриб чиқиши кутилмоқда.\n«11 декабрдаги рад жавоби юзасидан биз ҳам судга мурожаат қиламиз. Биз иллюзия қурмаймиз, судга мурожаат қилиб, қарор қабул қиламиз. Бу мамлакатда на қонунлар, на мантиқ, на Конституция, на президентнинг сўзлари ишламайди ... ҳеч ким инсон ҳуқуқларига риоя қилишни хоҳламайди! ” — деб ёзган Торегожина.\nЎтган ой Қозоғистон президенти Қосим-Жомарт Токаев қонуннинг қабул қилиниши «демократия ривожи йўлидаги катта қадам» эканини айтган эди. Унинг сўзларига кўра, «тинч йиғилишлар, намойишлар ўтказишга ҳеч ким аралашмайди». Ҳуқуқ ҳимоячилари ва фаолларнинг айтишича, ҳукумат фуқароларнинг тинч йиғинларини ўтказиш устидан ҳамон тўлиқ назорат ўрнатган.


ҚАНДАЙ ҚИЛИБ РУБЛЬ ҚОПҚОНГА ТУШИБ ҚОЛДИ | Ҳуқуқбон Толиб ЁҚУБОВнинг блоги\nPosted on Yanvar 5, 2015 by huquqbon\nПрофессор Бойко нега хомашъёвий иқтисод кучли валютали бўла олмаслиги ҳақида\nМавзу: Иқтисодий инқироз Рубль рақсга тушиб кетди ва буни ҳозир ҳамма нарса кўрсатиб турибди. Уни валюта интервенцияси ёки фоизли ставкаларни манипуляция қилиш каби ҳеч бир монетар усуллар билан тўхтатиб бўлмайди. Валюта – бу жуда сезгир организм, у нефть нархлари ҳаракати, валюта фазосининг сиқилиши, ички нархлар (айниқса озиқ-овқат товарларига бўлган) динамикаси, ташқаридан қарз олиш имконияти ёки мамлакат резидентлари капиталининг чет элга чиқиб кетишига “лаббай” деб жавоб беради. Валюта курсига банк масъул ходимининг ўйламай-нетмай айтворган гапи ёки давлат бошлиғининг кайфияти ҳам таъсир қилиши мумкин. Ўзини “бурни шамол сари қаратилган” ва пулнинг салгина девальвацияси (қадрсизланиши)ни сезганда “лангарларини йиғиштириб” ўзи учун фойда келтираётган олдинги мамлакат-кўрфазни тарк этадиган кемадай тутадиган, “қайноқ пуллар” деб аталувчи спекулятив капитал ҳаракати ҳам ёмон кайфият келтиради. Тушунарли-ки, бу – валютага янада катта қадрсизлантирувчи таъсир кўрсатади.\nБироқ буларнинг ҳаммаси фақат устдан кўринишидир. Миллий пул бирлигининг валюта ташкил этувчи чуқурроқ факторлари ҳам бор. Афсус-ки, тан олишимиз керак, собиқ технологик буюк давлат (икки жаҳон лидерларининг бири), кейинчалик ўзини буюк энергетик давлат, деб эълон қилган мамлакатимизнинг хом-ашъё қазиб олиш ва у билан савдо-сотиқ қилишни ўзининг бош иқтисодий приоритети қилиб танлаши муқаррарлик билан ўз валютасини ерга урмоқда. Хом-ашъёвий мамлакат “нархлар қайчиси” қопқонига тушиб қолади – мамлакат хом-ашъё сотади ва анча қимматроқ (юқори қўшимча қиймат сабабли) тайёр саноат товарлари сотиб олади. Фақатгина истеъмол молларини эмас. Хом-ашъё кавлаб олишнинг ўзи технологикроқ бўла борган сари, шельфда нефть қазиб олиш қурилмаларидан тортиб суюлтирилган газ ишлабчиқариш бўйича ҳозирги замон саноат қувватларигача бўлган соҳалар учун асбоб-ускуналар ва технологияларни импорт қилиш (ташқаридан сотиб олиш)га қилинган харажатлар доимо ўсиб боради. Нефть ва газнинг жозибали нархлари нефтегаз мамлакати иқтисодига кайфни оширгандай таъсир қилади, у “голландлар касали” билан оғрийди, уни энди сифатли иш ўринлари қизиқтирмайди, у тайёр саноат моллари ишлабчиқарувчи сектордан фақат хом-ашъё ишлабчиқарувчи сектор томон таборо тез кўча бошлайди.\nАслини олганда, мамлакатда ҳеч нарса қолмайди – хом-ашъё чет элга кетади, нефтедолларнинг катта қисми ўша ёқда қолади ва сотиб олинувчи товарларга алмаштирилади. “Мияларнинг оқиб чиқиб кетиши” – бу ҳам хом-ашъёвий иқтисоднинг эффектидир, хом-ашъёвий иқтисодда юқори малакали мутахассислар учун иш ўринларининг етишмаслиги уларни мамлакат ташқарисига сиқиб чиқаради. Бу йўқотишларни пул эквиваленти билан ўлчаш қийин. Бироқ ҳукумат ўзини хомҳаёллар билан овутишда давом этмоқда – ёқилғиларга эҳтиёж ҳамма вақт бўлаверади, ва у жаҳон иқтисоди ўсиши билан бирга ўсиб бораверади, табиат ресурсларининг тугаши мумкинлиги эса нафақат ҳозирги авлод учун, балки келажак авлодлар учун ҳам муаммо бўлмайди. Жаҳон иқтисодий инқирози сиёсий элита билан чатишиб кетган хом-ашъё олигархлари учун устидан совуқ сув қуйиб юборилгандай таъсир кўрсатади. Бир қарашда бунга ишониш қийин, бироқ хом-ашъё нархи пасайиши бошланади, бу эса монетарист-либераллар Макконнелла ва Брю дарсликларида бўлмаган, ҳозиргизамон иқтисодий ҳукумат ўрганган (қўллаётган) аксиомага тўлиқ мос келган ҳолда юз беради. Буни, афсус-ки, ҳозирги Россия иқтисодий мактабида ўргатилмайди – жаҳон иқтисодий конъюнктураси ҳолатига нефть нархлари жуда таъсирчан (нобарқарор), улар инқироз даврида биринчи бўлиб ва етарлича тез пасайишга бошлайди, ва бунинг моҳиятини бозор тилида тушунтириш мумкин. Мана энди савдо баланси, нефть ва газнинг яхшигина “шиширган” экспорт баҳоси шишишга бошлади, мана энди тайёр саноат товарларини мамлакат ишлабчиқариш имкониятига эга бўлмай қолди, “голландлар касаллиги” ўз ишини қилди. Буни валюта савдогарлари ҳам яхши тушунишади, ва улар ўз ҳатти-ҳаракатлари билан кучсизланиб бораётган валютанинг янада қадрсизланишига олиб боришади. Россия пул бирлигининг муқим қадрсизланишидан нимани кутиш мумкин? Инфляциянинг ўсиши, бундан кейин ҳам капиталнинг қочиши, бюджет тақчиллигининг ўсиши эканлиги тушунарли. “Россия ўқувчилари” Макконнелла ва Брю фоизли ставкаларни кўтариб ёки аҳоли ва корхоналар учун солиқ юкини ошириб бу жараёнга “ёрдам” беришлари мумкин. Бироқ рублнинг қулаши янада жиддийроқ хавфни туғдириши мумкин. Агар кучли валюта бир бутун иқтисодий кенгликка цементлагандай таъсир ўтказса, кучсизланаётган валюта эса кучли дезинтеграция (сочилиб, тарқалиб, узилиб кетиш) хусусиятига эгадир ва у регионлар орасида жиддий марказдан қочиш ҳаракатини келтириб чиқариши мумкин.\nАйтилганлардан кўринади-ки, Россия иқтисодида юз берган бундай жиддий қулашни Марказий банкнинг бир ўзи тиклашнинг уддасидан чиқа олмайди. Реал сектор структурасини дарҳол ўзгартириш зарур, бироқ фақат у энергетик буюк давлат қуриш каби стратегик хатога олиб борадиган ҳарбий-саноат комплексини тиклаш фойдасига бўлмаслиги керак. Хом-ашъёвий мутахассислашишдан қутилиш ва жиддий устама қийматни ҳосил қилишга қаратилган структуравий сиёсатда бош масаладан – ички иқтисодий кенгликни мустаҳкамлаш, регионларда структуравий сиёсат ўтказишдан бошлаш зарур. Бу Адам Смит давридан маълум – регионлар ёки мамлакатлар орасида технологик бир-бирини тўлдириш қанча кучли бўлса, уларнинг бозор ҳосил қилиш учун ўзаро бир-бирига тортишуви шунча кучли бўлади ва, аксинча, улар қанчалик примитивроқ, хом-ашъёвийроқ бўла борса, шунча тезроқ бир биридан узоқлашади. Бизнинг мисолимизда эса – федерал ҳукуматнинг муаммо кучайган даврда амалга ошириши қийин бўлган молиявий қўллаб-қувватлашига таборо кучли боғлиқ бўлади.\n“Юксак назария” масаласини қарайлик. Иқтисодда ўз амалларини, Милтон Фридманники бўладими ёки Дж.М.Кейнсники бўладими, постулатлар бўйича олиб бориш мумкин эмас, ва реал иқтисодни кабинет схемаларига мослаштириш ўта хавфлидир. Энг муҳим иқтисодий принцип прагматизмдир – яъни, бозор ҳам, давлат ҳам мамлакатга жиддий хавфларни енгиб ўтишга имконият беришсагина яхши ҳисобланади. Бизга бугун, авваламбор, миллат бой бўлишининг сабаби мамлакат савдо балансини яхшилашда, деб уқтирган меркантилистлар яқинроқ. Савдо балансини яхшилаш импортни моҳиятан қисқартиришни талаб қилади, бироқ, асосийси – экспортнинг фаол экспансиясидир. Бу нарса ўз навбатида саноатни ривожлантиришни талаб этадиган тайёр саноат товарларини сотишни экспансиясидир. Либерал монетаристлар назарида ҳақорат ҳисобланган, бироқ ҳаммамиз учун қутқарувчи иқтисодий курсни тушуниш учун муҳим бўлган “миллий саноат сиёсати” тушунчаси меркантилистлар томонидан киритилган.\nМарказий банк ва мамлакатимиз ҳукуматининг тушуниб бўлмас пул сиёсатига қараганда хом-ашъёвий боғлиқликни тугатиш ва регионлар иқтисодини мустаҳкамлашга қаратилган янги иқтисодий курсни эълон қилиш рублнинг валюта курсига мустаҳкамловчироқ таъсир этишини истисно қилиб бўлмайди.\nМуаллиф – Ирина БОЙКО, регионал ва инновацион сиёсат маркази директори http://svpressa.ru/economy/article/103213/\nВалюта интервенцияси – мамлакат Марказий банкининг чет эл валютасини катта миқдорда сотиш ёки сотиб олиш йўли билан валюта бозори ва валюта курсига бир марта, мақсадли йўналишда кучли таъсир ўтказиши;\nМонетар сиёсат – нархларнинг барқарорлигини таъминлаш, аҳолининг иш билан тўлиқ таъминлаш ва ишлабчиқариш реал ҳажмининг ўсиши мақсадида айланмада бўлган пул миқдорига таъсир кўрсатувчи давлат сиёсати; Монетар усуллар – юқорида келтирилган монетар сиёсат таркибий қисмлари;\nФоизли ставка – маълум бир муддат (ой, квартал, йил)да фойдаланиш учун кредит олувчи тўлайдиган сумманинг кредит миқдорига нисбатан фоиз кўриниши;\nФоизли ставкалар манипуляцияси – Марказий банк томонидан фоизли ставкаларни ошириш ёки тушириш (“ўйин қилиш”) йўли билан давлат валютаси қадрини тиклашга ҳаракат қилиш;\nБирлашган валюта фазоси – ҳудудларида миллий валюталарнинг ишлатилиши ва давлат томонидан олиб бориладиган операцияларнинг ягона принциплари амалда бўлган мамлакатлар бирлиги;\n“Бурни шамол сари қаратилган” – бу ибора сезгир, воқеаларни олдиндан кўра биладиган ва бўлиши мумкин бўлган фожеанинг олдини олишга интилган одамга нисбатан ишлатилади;\n“Қайноқ пуллар” – қисқа муддатли савдога қўйилган пулларнинг катта массасини ишончлироқ ва кўпроқ фойда келтирадиган соҳада ишлатишни мўлжаллаб бир зумда бир мамлакатдан бошқа мамлакатга ўтказиш; пулни кўчиришга сиёсий ва иқтисодий сабаблар ёки пулнинг қадрсизланишидан хавфсираш туртки бўлиши мумкин;\nПриоритет – бирор нарсани ёзиш, кашф этиш, бажаришдаги илғорлик (ҳаммадан олдин);\nШельф – океан ёки денгизнинг қирғоқолди саёз ва текис зонаси;\n“Голландлар касали” – хом-ашъё экспортининг кескин ошиши натижасида саноат ишлабчиқаришининг кескин пасайиши ва натижада мамлакатда саноат инқирозининг юз бериши; Голландия биринчи бўлиб шу “касаллик”ни бошидан кечирган (мустамлакачилик сиёсати натижасида мустамлака мамлакатларидан олиб келинадиган текин маҳсулот (товар) миқдори кескин ошгани саноат ишлабчиқаришига бўлган эҳтижни кескин камайтирган ва Голландияда саноат инқирозга учраган;\n“Мияларнинг оқиб чиқиб кетиши” – олимлар, таниқли маданият ва санъат усталари, юқори малакали ишчиларнинг иш излаб чет давлатларга чиқиб кетиши; 1990 йилдан бошлаб Россия ва бир қатор постсовет давлатларида шу ҳаракат кенг кузатилди; Мас., Россия ҳукумати нефть ва газ сотишдан тушаётган катта пулларга маҳлиё бўлиб фан ва юқори технологиялар соҳасига деярли эътибор бермай қўйди;\nСиёсий элита – давлат бошқаруви ва иқтисодда юқори лавозимларни эгаллаган одамлар синфи;\nМонетарист – айланмада бўлган пул массаси бозор иқтисодининг барқарорлиги ва ривожланишининг асосий шартидир, деб ҳисоблайдиган иқтисодчи;\nМонетарист-либераллар – иқтисоднинг барқарорлиги ва ривожланишини инсон ҳуқуқлари ва эркинлигига боғловчи монетаристлар;\nИқтисодий конъюнктура – маълум бир вақтда бозорда шаклланган шарт-шароитлар тўплами;\nМарказдан қочиш ҳаракати – аслида физикада ишлатиладиган бу ибора (тушунча) сиёсатда мустамлакачиликка асосланган давлат (мас., СССР, Россия)да мустамлака регион (ўлка)ларнинг мустақилликка эришиш ҳаракатини англатади;\nАдам Смит – Шотландиялик файласуф ва иқтисодчи, “Миллатлар бойлигининг табиати ва сабаблари” асари муаллифи; у сиёсий иқтисод фани асосчиси ҳисобланади;\nМилтон Фридман – АҚШлик иқтисодчи олим, монетаризм асосчиси; эркин бозор системаси тарафдори, бозор жараёнига давлатнинг аралашмаслигини тарғиб қилган;\nДж.М.Кейнс – Англиялик иқтисодчи олим, макроиқтисод назариясининг муаллифи;\nПостулат – бирор назариянинг дастлабки таянч (исбот талаб қилмайдиган) жумлалари (аксиома, деб ҳам аталади);\nМеркантилист – жамиятнинг хўжалик (иқтисодий) фаолиятига давлатнинг фаол аралашувини тарғибот қилган гуруҳ вакили. Уларнинг ғояси меркантилизм деб аталган. Уларнинг фикрича, давлат юқори импорт солиқларини жорий этиши, миллий ишлабчиқарувчиларга субсидиялар ажратиши (ва б.) лозим бўлган;\nЭкспансия – бирор давлат, халқ, мадания ёки биологик турнинг яшаш ҳудуди ёки таъсир доирасини ҳудудий, жуғрофик ёки бошқа маънода кенгайтириши;\n4 январь, 2015 йил Франция


«Реал»нинг энг яхши 7 та «7» рақам эгаси (Фурқат Юсупов блоги)- Kruz.uz\n«Реал»нинг энг яхши 7 та «7» рақам эгаси (Фурқат Юсупов блоги)\n16:29, 01.02.2017 6151 0 Блоглар\nМадриднинг «Реал» клубида «7» рақам анча «авторитет» ҳисобланади. Шу боис биз ушбу рақамда тўп сурган 7 та «галактикос» ҳақида сўз юритамиз.\n7. Раймон Копа\nФранцуз ҳужумчиси 1956-1959 йилларда «Реал» шарафини ҳимоя қилиб, 101 та учрашувда 30 та гол киритишга муваффақ бўлади. Копа клуб билан 3 бора Чемпионлар лигасида зафар қучади. Ҳужумчи 1956 ва 1957 йилларда «Бронза тўп», 1958 йилда эса «Олтин тўп» соҳибига айланади.\n6. Хуан Эснайдер\nАргентиналик ҳужумчи «Реал»да 1991-1996 йилларда 132 учрашувда 43 та тўп киритади. Эснайдер 1994 ва 1995 йилги мавсумларни ажойиб тарзда ўтказишга муваффақ бўлган. Хуан ўша пайтлари клубнинг ҳужумдаги асосий футболчиларидан бири эди.\n5. Хуан Гомес Гонсалес «Хуанито»\n1977-1987 йилларда «Реал» сафида тўп сурган Хуанито клуб учун 284 та баҳсда 85 та гол урган. Ҳужумчи клуб билан бирга 9 та соврин соҳибига айланади. Жумладан икки бора УЕФА кубогида муваффақият қозонди. 1981 йилда эса Чемпионлар кубогининг вице-чемпионига айланди.\n4. Амансио Амаро\nАмаро 1962-1976 йиллар мобайнида мадридликлар сафида 475 ўйинда 155 та гол киритади. Амансио 9 карра Испания чемпиони ва 2 карра тўпурари ҳисобланади. Футболчи 1964 йилда «Бронза тўп» соҳибига айланган эди.\n3. Эмилио Бутрагено\n1982-1995 йиллар давомида Бутрагено «Реал»да 163 ўйинда 171 та гол урган. Эмилио «бланкос» таркибида 13 мавсум тўп суриб, 14 та мусобақанинг олтин медалларига сазовор бўлади. Ҳужумчи 1991 йилда 19 та гол киритиб мамлакат чемпионати тўпурарига аталадиган «Пичичи» совринига эга чиқди.\n«Қироллик клуби» тарихидаги иккинчи тўпурар ҳисобланадиган Рауль жамоа таркибида 1994-2010 йиллар мобайнида 741 беллашувда 323 та гол киритган. Рауль икки марта Испания чемпионати тўпурари бўлган. Клуб билан қўлга киритган совринлари сони эса 16 тани ташкил қилади. Уларнинг 3 таси Чемпионлар лигасининг бош соврини эканлиги ҳам диққатга сазовор натижадир. Клуб афсонаси сўнгги мавсумни Қатарнинг «Ал-Садд» жамоаси таркибида ўтказди.\nРоналду Мадриддаги илк мавсумида 9 рақамда тўп сурган эди. Жамоани Рауль тарк этгач эса у ўзининг севимли рақами 7 ни олди. Роналду «бланкос» сафида 2009 йилдан буён 373 та ўйинда 384 та гол киритган. Португал ҳужумчиси уч мартадан Испания чемпионати ва Чемпионлар лигаси тўпурарига айланди. 2013, 2014 ва 2016 йилларда «Олтин тўп» соҳибига айланди. Криш ушбу натижаларини ҳали анча яхшиласа ажаб эмас.\n12:23, 25.02.2020 449\nқўрқитиб қарзи йўқ “Samsung Нукус" олий таълим Женисбек Пиязов билан интервью тўқнашиб кетди мактабгача таълим муассаси Ветеринария қўмитаси Жўқорғи Кенгес депутатлари ушланди


Бундан ташқари, АҚШ айни вақтда автоматлаштирилган кемалар флотилияси ва сувости қайиқлари бошқарув маркази сифатида хизмат қилувчи янги биринчи ракетали фрегатни ишлаб чиқариш билан банд. Бундай фрегатлар сони кейинчалик 20тага етказилади.\nТОШКЕНТ, 18 апр – Sputnik. АҚШ ҳарбий-денгиз кучлари 2024 йилга бориб роботлаштирилган кемалардан фойдаланиш ҳисобига ўз флоти сонини сезиларли оширмоқчи. Буларнинг барчаси Россия ва Хитой билан кимўзар ўйнаш мақсадида амалга оширилади, деб ёзган National Interest.\nХусусан, АҚШ сув устида сузувчи автоматлаштирилган йирик кемалар ва тўққизта йирик роботлаштирилган субмариналар хариди учун 4 миллиард доллар атрофида ҳаражат қилишни режалаштирмоқда. Тахминларга кўра, вақт ўтиб ушбу ҳаражатлар миқдори кескин ошиши ҳам мумкин.\nНашрда ёзилишича, АҚШ ҲДК юқори мартабали амалдорлари юзлаб денгизчилар хизмат олиб бораётган йирик америка кемалари Россия ва Хитой ракеталари учун заиф, дея ҳавотирлангани учун бундай флот яратилишига эҳтиёж туғилган.\nАмерика армияси контр-адмирали Рэнди Крайтс нашрга берган интервьюсида янги роботлаштирилган кемалар "аниқлаш ва ҳужум қилиш функцияларини бажариши" ҳақида айтиб ўтган.\nКонтр-адмирал сўзларига кўра, автоматлаштирилган кемалар қуролли кучлар сафида хизматда бўлган кемалардан нарх томондан таққослаганда арзон, ҳажм жиҳатдан кичик ва бошқарув томондан мустақил бўлади. Бундан ташқари, АҚШ айни вақтда автоматлаштирилган кемалар флотилияси ва сувости қайиқлари бошқарув маркази сифатида хизмат қилувчи янги биринчи ракетали фрегатни ишлаб чиқариш билан банд. Бундай фрегатлар сони кейинчалик 20тага етказилади. 2020 йил ҳарбий бюджети доирасида биринчи фрегат учун 1,3 миллиард доллар ажратилиши режалаштирилган.


Собиқ президентнинг ўғли пичоқлаб ўлдирилди - Darakchi\nЖАМИЯТ 22.11.2019, 15:57\nТеглар: Президент, Германия\nПолиция томонидан тақдим этилган хабарларга кўра, Германия собиқ президентининг ўғли Ричард фон Вайссаеккер Берлиндаги касалхоналардан бирида маъруза ўқиётганда пичоқлаб ўлдирилган. Бу ҳақда aljazeera.comга таяниб хабар берилмоқда.\nГувохларнинг айтишича, 57 ёшли эркак Счлосспарк-Клиникасида, кечқурун Фритц фон Вайссаеккерга пичоқ билан ҳужум қилган, етқазилган оғир тан жароҳати сабабли Вайссаеккер воқеа жойида ҳалок бўлади.\n«Мазкур қотиллик сабаби ҳозирча номаълумлигича қолмоқда», деди полиция ходими Майкл Гассен.\nМаълумки, Вайссаеккерлар оиласи Германиядаги энг таниқли оилаларидан бири хисобланади. Эслатиб ўтамиз, Фритз вон Вайссаеккер собиқ президент Ричард фон Вайссаеккернинг тўрт фарзандидан бири бўлиб, у ўз соҳасида кўплаб ютуқларни қўлга киритган шифокор эди.\nПрезидент Шавкат Мирзиёев Қорақалпоғистон Республикасидан Тошкентга қайтиб келди


Адлия вазирлигида иш вақти тугаганидан сўнг компьютерлар автоматик равишда ўчирилмоқда / Ўзбекистон янгиликлари, энг сўнгги хабарлар\nЖАМИЯТ 0 Шархлар 1140 кўрилди\n- ходимларнинг меҳнат унумдорлиги пасайишига;\n- иш вақтининг нотўғри режалаштирилишига;\n- энергия ресурсларнинг ортиқча сарф бўлишига;\n- ходимнинг оилавий муаммоларга дуч келишига ва ижтимоий кўникмаларига салбий таъсир қилишига олиб келади.\nШу сабабли юқоридаги муаммоларни инобатга олиб, хориж тажрибасини ўрганган ҳолда, Адлия вазирлиги меҳнат унумдорлигини ошириш мақсадида комплекс чора-тадбирлар дастурини ишлаб чиқди. Бу ҳақда вазирлик матбуот хизмати хабар тарқатди.\n375 та компьютер олиш учун 623 млн. сўм ортиқча бюджет маблағлари сарфланган


«МАШЪАЛ» «ПАХТАКОР» УСТИДАН ҒАЛАБА ҚОЗОНДИ\nКиритилган сана: 24.04.2011.\n7-турнинг марказий ўйинларидан бири 24 апрель куни Муборак шаҳрида бўлиб ўтди. Шу куни «Машъал» жамоамиз ўз майдонида Тошкентнинг «Пахтакор» клубини қабул қилди. Муборакликлар олий лига баҳслари доирасида «Пахтакор» устидан охирги марта 2002 йил зафар қучишганди. Шундан бери «газчилар» жамоаси «Пахтакор»ни мағлубиятга учрата олмай келаётганди. Аммо Владимир Фомичев бош мураббийлиги даврида футболчиларимиз «Пахтакор»дек кучли ва жиддий рақибни енга олишди.\nЎйин борасида тўхталадиган бўлсак, шу куни ҳар иккала жамоа ҳам ўзининг аввлги баҳсдаги бошланғич таркибини майдонга туширди. Бунинг сабаби оддий эди: «Пахтакор» олдинги учрашувда ўз майдонида «Истиқлол» устидан ғолиб келган бўлса, «Машъал» сафарда шу таркиб билан «Олмалиқ» билан дуранг ўйнаганди. Учрашувнинг дастлабки ўн дақиқаси ҳар иккала жамоанинг ҳушёрлиги остида ўтди. Кейин эса майдон эгалари устунликни ўз қўлларига ола бошлашди. Учрашувнинг 15-дақиқасида «Пахтакор» дарвозасига тўп киритилди, бироқ гол ўйиндан ташқари ҳолатда урилди дея баҳоланиб, Султон Зайлобиддинов Зафар Холмуродовнинг голини инобатга олмади. Бу вазиятда тўпни унга Андрей Ходикин етказиб берганди. Орадан олти дақиқа ўтиб майдон эгалари барибир тўп киритишнинг уддасидан чиқишди. Бу вазиятда «Пахтакор» футболчилари Игорь Петковичга нисбатан дарвозадан чамаси 35 метрлар узоқликда ўйин қоидасини бузишди. Натижада яна жарима тўпи белгиланди. Тўп олдига яна Андрей Ходикин яқинлашди. Россиялик ярим ҳимоячи худди Олмалиқда бўлгани каби жарима тўпидан тўғри дарвоза томон зарба бериб, ўйинда ҳисобни очди.\nМеҳмонлар гол ўтказиб юборгач, анча жонланиб қолишди ва бирин-кетин ҳужумлар уюштира бошлашди. Дарвоқе, шу куни «пахтакорчилар» сафида Егорь Кримец, Душан Савич, Илҳом Суюнов сингари футболчилари бирмунча яхши ҳаракат қилишди. Майдон эгалари таркибида эса биринчи навбатда Санжар Қувватовни алоҳида таъкидлаб ўтиш жоиз. Чунки Санжар жорий мавсумдаги дебютини ўтказган бўлишига қарамай, ўзини аъло даражада ҳис қилди. «Газчилар» таркибида шунингдек, Фозил Мусаев, Игорь Петкович, Зафар Холмуродов каби футболчилар ҳам яхши ўйин кўрсатишди. Учрашувнинг иккинчи бўлими биринчи таймга нисбатан бирмунча қизиқарли кечди. «Пахтакор»га гол керак эмасми, меҳмонлар асосий эътиборни ҳужумга қаратишди. Мезбонлар эса қарши ҳужум тактикасини қўллашди. Ўйиннинг 82-дақиқасига келиб захирадан майдонга тушган Темурхўжа Абдухолиқов тўп киритди, бироқ унинг голи офсайддан урилди дея ҳисобга олинмади.\nШу тариқа қизиқарли кечган баҳсда «Машъал» 1:0 ҳисобида ғалаба қозонди ва турнир жадвалининг бешинчи поғонасига кўтарилиб олди. «Пахтакор» эса ушбу мавсум олий лигадаги дастлабки мағлубиятини тан олди.\n«МАШЪАЛ» - «ПАХТАКОР» - 1:0\nГол: А.Ходикин, 21\n«Машъал»: Санжар Қувватов, Алик Ҳайдаров, Габит Сапаргалиев, Тимур Яфаров, Дилявер Ваниев, Аббос Шодмонов, Андрей Ходикин, Фозил Мусаев (Насим Шоимов, 81), Игорь Петкович, Ботир Қодирқулов (Николай Риндюк, 70), Зафар Холмуродов (Шерзод Райимжонов, 87).\n«Пахтакор»: Никита Рибкин, Илҳом Суюнов, Егорь Кримец, Камолиддин Тожиев, Акбар Исматуллаев, Владимир Козак (Санъат Шихов, 87), Кахи Махарадзе, Станислав Андреев, Шерзод Каримов (Дилшод Шарофиддинов, 60), Душан Савич, Алишер Азизов (Темурхўжа Абдухолиқов, 46).\nОгоҳлантириш: А.Исматуллаев, 68\nБош ҳакам: Султон Зайлобиддинов - 8,6\nҚанот ҳакамлари: Ҳусниддин Шодмонов - 8,6. Бобур Қодиров - 9,0\nЗахирадаги ҳакам: Исҳоқ Ибрагимов - 9,0\n24 апрель. Муборак. 5655 томошабин


Осиё чемпионати-U23 3-ўрин учун ўйинидан сўнг Австралия ҳамда Ўзбекистон жамоаларининг бош мураббийлари иштирокида матбуот анжумани ўтказилди. Унда қатнашган Любинко Друлович ОАВ ходимларининг саволларига жавоб берди.\n«Иккинчи бўлимни рақиб жуда яхши бошлаб гол урди. Кейин эса қизил карточка. Менимча, Ойбек қизил карточкага мос ҳаракат қилмаганди, у шунчаки тўпга ўйнади.\nМенинг шартномам ушбу ойда якунланади. Ҳали келажакда нима қилишимни билмайман. Биз яхши мусобақа ўтказдик. Саудия билан ўйинда ҳам рақибдан яхшироқ бўлдик. Шогирдларим билан фахрланаман.\nБизнинг жамоада талантли, катта профессионал футболчилар йиғилган. Олимпиадага чиқиш бизнинг орзумиз эди. Охирги икки ўйинда 1:0 ҳисобида ютқаздик. Ҳа, жуда кўп имконият яратдик, аммо улардан фойдаланишда муаммо бўлди. Тўғриси, бунинг сабабини билмайман.\nЎзбекистонда мени танқид қилишади? Бу нормал ҳолат. Мен профессионалман, 40 йилдан буён футболнинг ичидаман, танқидни қабул қила оламан. Ҳа биз чиройли ўйнадик, лекин натижа бўлмади. Мен олимпиадага чиқишни жуда ҳам хоҳлагандим.»,— деб Друловичнинг сўзларидан иқтибос келтирмоқда Tribuna.uz мухбири.